Vesti Autor:Beta11. apr. 201811:48 > 12:06\nNezavisno udruženje novinara Srbije (NUNS) je zbog neuobičajene i iscrpljujuće poreske kontrole informativnog portala Južne vesti, koja traje više od pet meseci, zatražilo od premijerke Srbije Ane Brnabić da stane u odbranu novinarskih i medijskih sloboda kako bi se zaustavili administrativni pritisci koji ugrožavaju opstanak nezavisnih medija.\nNUNS je u saopštenju naveo da će pismo namenjeno premijerki Ani Brnabić proslediti i Misiji OEBS, Savetu Evrope, Evropskoj komisiji, Evropskoj federaciji novinara i drugim međunarodnim organizacijama.\n„Pozivamo Vas da kao najviši funkcioner u izvršnoj vlasti Republike stanete u odbranu novinarskih i medijskih sloboda, i preduzmete odgovarajuće korake kako bi se zaustavili administrativni pritisci koji ugrožavaju opstanak nezavisnih medija u Srbiji“, navodi se u pismu koje je potpisao predsednik NUNS-a Slaviša Lekić.\nKako razlog za obraćanje premijerki, u pismu se navode pritisci na informativni portal Južne vesti sa sedištem u Nišu, čija redakcija je duže od pet meseci izložena neobjašnjivim poreskim kontrolama, peti put za poslednjih pet godina, što navodi na sumnju da je, zapravo, reč o svojevrsnom pritisku na najčitaniji portal na jugu Srbije.\nZaposleni u tom mediju, kako se navodi, ubeđeni su da su česte kontrole, koje u velikoj meri ometaju njihov rad, motivisane nezadovoljstvom lokalnih vlasti zbog kritičkog izveštavanja Južnih vesti.\n„Veruju da su u pitanju politički motivisane kontrole koje se obavljaju po nalozima ljudi iz samog vrha gradskih vlasti u Nišu“, navodi se u pismu.\nU pismu se navodi da se Južne vesti, čiji su novinari osvajali prestižne nagrade za istraživačko novinarstvo, kontinuirano suočavaju sa ozbiljnim problemima, jer se novinarima preti, česte su i tužbe, glavni urednik je bio praćen i tajno sniman.\nNavodi se da lokalne samoprave na jugu Srbije prilikom javnih konkursa za sufinansiranje proizvodnje medijskih sadržaja redovno zaobilaze Južne vesti, a vrši se i pritisak na firme koji se oglašavaju na portalu.\n„Poreski inspektori prvi put su došli u Južne vesti 2013. godine i čak osam meseci pregledali finansijsku dokumentaciju. Naredne, 2014. godine inspekcije su još dva puta proveravale njihovo poslovanje: najpre je utvrđivano da li se u redakciji koriste legalni softveri, a zatim je zahtevano da se objasni poslovni odnos sa nekim od njihovih klijenata – firmi koje su poslovni partneri programerske firme Simplicity, koja je vlasnik portala Južne vesti“, navodi se u pismu.\nDodaje se da je u novembru prošle godine usledila nova kontrola kada dve poreske inspekcije paralelno prolaze kroz finansijsku dokumentaciju Južnih vesti.\n„Dok su prethodne inspekcije imale prilično konkretne naloge i relativno kratke vremenske periode za predmet kontrole, ova poslednja obuhvata period od 2009. godine kada je nastala ta medijska kuća. Kao i kod prethodnih, navodne anonimne prijave su formalan razlog dolaska poslednje inspekcije koja traje već duže od pet meseci“, piše u pismu.\nIstičući da da poreski organi nisu otkrili nijedan problem u poslovanju tog medija što je dodatni razlog za sumnje u stvarne motive čestih, dugih, iscrpljujućih inspekcija, NUNS je naveo i da poreska inspekcija nije odgovorila na zahteve Južnih vesti da saznaju da li se na isti ili sličan način proverava poslovanje drugih medija.\nPodsećamo da je poslednjih godina bilo nekoliko slučajeva da su poreski organi na nauobičajen način kontrolisali medije koji su kritički izveštavali o funkcionisanju vlasti, navodi se u pismu.\n„Zloupotreba poreskih organa za obračun sa ‘nepodobnim’ medijima kao da postaje novi oblik pritiska, što je, podsećamo, navedeno i u poslednjem izveštaju Fridom Hausa“, navodi se u pismu Ani Brnabić.\n„U pomenutom izveštaju Fridom Hausa za ovu godinu ocenjuje se da je u Srbiji silazni trend demokratije, između ostalog i zbog pokušaja da se kritički novinari oslabe proizvoljnim poreskim istragama, uskraćivanjem prihoda od oglašavanja i direktnim zastrašivanjem“, dodaje se u pismu.\nAna Brnabićjužne vestiNUNSsloboda medija


Partnerstvo kompanija Epson i MyQ pojednostavljuje integraciju proizvoda i poboljšava upravljanje infrastrukturom i opremom za štampu - ITNetwork\nHome HARDWARE\tPartnerstvo kompanija Epson i MyQ pojednostavljuje integraciju proizvoda i poboljšava upravljanje infrastrukturom i opremom za štampu\nU globalnom ugovoru predviđa se da su višenamenski hardverski sistem za štampu i softverski sistem za upravljanje usklađeni radi pojednostavljenja upotrebe i poboljšanja efikasnosti.\nEpson je sklopio globalno partnerstvo s MyQ, vodećom kompanijom na području sigurnog upravljanja štampom i rešenjima za integraciju sistema.\nPartnerstvo objedinjuje vodeće mogućnosti kompanije MyQ za integraciju i upravljanje radnim procesima, Epsonove višenamenske poslovne inkjet štampače i značajne prednosti koje oni omogućavaju, kao što su poboljšana efikasnost, produktivnost, smanjenje troškova i manji uticaj na životnu sredinu.\nTaj će korak omogućiti korisnicima lakšu integraciju opreme i upravljanje sistemima, kao i strožu kontrolu proizvoda, veću sigurnost i smanjenje troškova.\nDarren Phelps, potpredsednik Epson Europe, izjavio je: „Mnoge kompanije nastoje primeniti novi proces i prilagoditi se novim načinima rada, uz povećanu sigurnost i bolje radne procese koji mogu olakšati pritisak koji je nastao zbog udaljenijeg postavljanja. Mnogi drugi žele pojednostaviti procese i smanjiti troškove. Ovo partnerstvo će pogurati te ambicije, poboljšavajući sigurnost, smanjujući troškove i podstaći produktivnost, a sve to uz efikasniji rad“.\nMartin Janus, izvršni direktor kompanije MyQ, izjavio je: „Uvek smo imali ambiciju da pomognemo kupcima da se snađu u IT okruženju koje se stalno menja i da pronađemo, među svim dostupnim rešenjima, ono koje je za njih najbolje. Posebno smo fokusirani na maksimalnu efikasnost i odlično korisničko iskustvo. Partnerstvo kompanija Epson i MyQ objedinjuje hardver i softver koji su vodeći na tržištu kako bi se krajnjim korisnicima pružilo rešenje koje je jednostavno za integraciju i upravljanje“.\nZa više informacija o kompaniji MyQ: https://www.myq-solution.com/\nMyQ Solution je vrhunski softver za upravljanje štampom s funkcijama koje osiguravaju sigurnu, dostupnu i ekonomičnu štampu. Korisnički interfejs softvera omogućuje personalizaciju, čime se štedi vreme korisnika zahvaljujući jednostavnim funkcijama koje se pokreću jednim klikom. Moćne funkcije optičkog prepoznavanja znakova poboljšavaju korisničko iskustvo uz izvanredan tok rada dokumenata, pa je MyQ idealan za digitalnu transformaciju u kompanijama svih veličina.\nPartnerstvo kompanija Epson i MyQ pojednostavljuje integraciju proizvoda i poboljšava upravljanje infrastrukturom i opremom za štampu was last modified: 25 februara, 2021 by Zoran Ristic\nAOC predstavlja novi gejming univerzum AGON monitora


Ekologija povezuje poslovni i civilni sektor – Poslovni portal o upravljanju otpadom i reciklaži\nNa konferenciji za novinare u novosadskom Medija centru Vojvodine, održanoj 11. septembra, ozvaničena je saradnja kompanije Patrol 023 iz Zrenjanina i organizacije Inženjeri zaštite životne sredine iz Novog Sada. Potpisan je protokol o dugoročnoj saradnji, koja će se ostvarivati kroz dva projekta. Projekat „Kilometri za budućnost“ posvećen je izbacivanju vozila sa dizel motorima iz upotrebe kompanije Patrol 023 i prelazak u potpunosti na TNG i CNG goriva u svom radu, kao i odvajanju dela svojih prihoda za organizovanje konkretnih aktivnosti koje doprinose zaštiti životne sredine i borbi protiv klimatskih promena.\nProjekat „Korporacije za buduće generacije“ posvećen je podršci kompanijama u prelasku na održivije poslovanje i organizovanje konkretnih aktivnosti na zaštiti životne sredine, kao i na podršku kompanija radu organizacija civilnog društva.\nNovinarima su se obratili direktor Patrola 023 Nikola Đurin i predsednik Inženjera zaštite životne sredine Igor Jezdimirović.\nO motivima za pokretanje ovih projekata Nikola Đurin je rekao:\n– Kada smo uveli prva vozila sa pogonom na metan i prirodni gas, naišli smo na izuzetno povoljnu reakciju građana, koji su nas pohvalili za takav pristup. Tada je u našoj kompaniji odlučeno da u svoju poslovnu strategiju uvrstimo ekologiju, i to na vrhu prioriteta kada je u pitanju naša društvena odgovornost..Da bismo u tome uspeli, bilo je potrebno da pronađemo pravog, snažnog partnera, kojeg smo pronašli u Inženjerima zaštite životne sredine. Cilj nam je da svojim primerom i iskustvima utičemo na druge kompanije i podstaknemo ih na razmišljanje i akciju u u pravcu ekologije. Takođe, uz pomoć našeg partnera, želimo i da izvršimo pritisak i na državne institucije i državne organe, da bi i oni svoje aktivnosti obavljali u skladu sa ekološkim principima i normama.\nKonkretnu akciju započeli smo u našem sektoru transporta novca. Do kraja 2020. godine kompletan vozni park u ovom sektoru zamenićemo vozilima na metan (CNG) i prirodni gas (TNG). Naših trideset vozila u ovom sektoru svakodnevno prelazi između 200 i 600 kilometara. U totalu, radi se o ogromnoj kilometraži, a sasvim je logično to što radimo – ekonomski nam je prihvatljivije i povoljnije, a istovremeno značajno manje zagađujemo životnu sredinu, nego što je slučaj sa vozilima na dizel. Konkretne pokazatelje za ovo imaćemo kada se završi studija slučaja, koju će izraditi Inženjeri zaštite životne sredine u saradnji sa Fakultetom tehničkih nauka iz Novog Sada.\nO saradnji poslovnog i civilnog sektora, oličenoj u projektu „Korporacije za buduće generacije“, Đurin je rekao:\n– Pored toga, želimo da targetiramo i ostale društveno odgovorne kompanije, koje imaju potrebu za usluge transporta novca i izrade akta o proceni rizika. Od svakog tog ugovorenog projekta značajan deo sredstava transferisaćemo na namenski račun i ulagaćemo ih u edukaciju mladih, kao i u konkretne projekte. Već sada mogu da najavim da ćemo, uz pomoć novih klijenata, zasaditi veliki broj sadnica u naše parkove, kako bismo i na taj način doprineli očuvanju životne sredine.


(FOTO 18+) SKANDAL TRESE BIH: Polugolu sekretaricu direktora masiraju usred radnog vremena! - Kurir\n(FOTO 18+) SKANDAL TRESE BIH: Polugolu sekretaricu direktora masiraju usred radnog vremena!\n14:30, 20.03.2017. 19\nUpravu za indirektno oporezivanje (UIO) BiH trese skandal, a među zaposlenima Centralne kancelarije ove institucije u Banjaluci, kruže fotografije polugole slubžbenice koju usred radnog vremena masira radni kolega!\nNaime, na fotografiji se vide gole noge i zadnjica žene koja leži na stolu u jednoj od kancelarija koje pripadaju kabinetu generalnog direktora.\nNezvanično saznajemo da je u pitanju sekretarica jednog od pomoćnika direktora, a fotografije su napravili zaposleniUIO BiH u Banjaluci tokom radnog vremena krajem prošle sedmice. Neki od njih ispričali su da ovo čak nije prvi put da zatiču ovakve scene.\n- Ovo što se dešava je vrhunac bahatosti i besramnosti, koji ne dolikuju bilo kojem radnom mjestu, a posebno ne jednoj instituciji na državnom nivou. Ovde ima puno vrednih i poštenih ljudi, a zbog ovakvih osoba, cela institucija dobija negativan imidž. To što se dešava je skandalozno – ispričala je za Faktor sagovornica koja je želela da ostane anomimna.\nUprava za indirektno oporezivanje BiH inače ističe važnost poštovanja kodeksa ponašanja svojih zaposlenih, te na svojoj internet stranici imaju i posebnu rubriku o ovoj tematici.\nIstiče se da su još 2006. godine propisali kodeks ponašanja na bazi nekoliko međunarodnih preporuka i deklaracija.


SRBIJA I DALJE ČEKA NA ZVEZDICE: Mišelin odložio izbor restorana za sledeću godinu! | Serbiantimes.info\nZbog pogoršanja situacije izazvane pandemijom Covid-19, kompanija Michelin, koja se osim automobilskim gumama proslavila i kao vodič za najbolje svetske restorane, prinuđena je da prilagodi svoje aktivnosti širom sveta, pa samim tim i da za sledeću godinu odloži seleckiju novih restorana koji će dobiti čuvene Mišelinove zvezdice. Među novim zemljama koje će se po prvi put naći na Mišelinovoj listi, nalazila se i Srbija.\nEpidemiološka situacija, koja se poslednjih sedmica drastično pogoršala u mnogim delovima sveta, predstavlja izazov bez presedana za gastronomski i turistički sektor, što utiče i na aktivnost inspektora MICHELIN Vodiča. Zbog toga, Vodič MICHELIN mora da odloži otkrivanje nekih izbora restorana, među kojima su i beogradski za 2021. godinu.\n„Zbog pandemije Covid-19, objavljivanje MICHELIN -ovog vodiča za Srbiju, prethodno planirano za 11. decembar 2020. godine biće odloženo.“ rekao je Gvendal Pulenek, međunarodni direktor Vodiča MICHELIN. “Naši timovi ostaju u bliskoj vezi sa Turističkom organizacijom Srbije i naše interesovanje za beogradsku kulinarsku scenu ostaje nepromenjeno. Redovno ćemo nadgledati situaciju i kada se za to steknu uslovi, zajednički ćemo odrediti novi datum za objavu imena izabranih restorana u Beogradu.”\nOtkrivanje restorana po izboru MICHELIN -a nije odloženo samo u Srbiji, nego i u SAD (u Čikagu, Vašingtonu, Njujorku i Kaliforniji), kao i u Evropi – u Velikoj Britaniji i Belgiji. Kriza izazavana pandemijom Covid-19, takođe je uticala na aktivnosti Vodiča u Aziji, gde je odloženo objavljivanje singapurskog izbora za 2021. godinu.\nVodič MICHELIN ostaje posvećen realizaciji svojih aktivnosti u Srbiji, u skladu sa poštovanjem svog tradicionalnog pristupa odabiru restorana koji će se naći u Vodiču i visokim profesionalnim standardima. Anonimni i nezavisni inspektori Vodiča nastaviće svoj rad u Beogradu kako bi, kada se za to stvore uslovi, istakli srpsku kulinarsku scenu na svetskoj pozornici.\nRelated Topics:KulinarstvoMichelingastronomijasrpska kuhinja


Crveni krst Sokobanja sprovodi program brige o starima - Vesti Soko TV 23.11.2010.godine\nOvaj program ima 70-80 korisnika sa teritorije naše opštine. Svakog utorka od 8h vršimo proveru nivoa šećera u krvi i merenje pritiska korisnicima, kaže menadžerka razvoja Crvenog krsta, Ivana Vasiljević. / Festival lekovitog, aromatičnog i začinskog bilja "Beogradska čajanka", biće otvoren sutra u Domu sindikata u Beogradu./ Isplata drugog dela oktobarskih penzija počeće u četvrtak, 25. novembra za korisnike koji primanja dobijaju preko tekućeg računa / Krizni porez na impulse u mobilnoj telefoniji biće ukinut od 1. januara iduće godine, kaže ministarka za telekomunikacije Srbije Jasna Matić./ Javno preduzeće PTT Srbije pozvalo je danas dečake i devojčice mlađe od 10 godina da učestvuju u akciji "Piši Deda Mrazu". Akcija će trajati do 13. decembra, a autori najlepših pisama upućenih Deda Mrzu dobiće nagrade, navodi se u saopštenju.\n23. 11. 2010. VEST: Crveni krst Sokobanja sprovodi program brige o starima\nCrveni krst- Sokobanja kontinuirano sprovodi program brige o starima. Ovaj program ima 70-80 korisnika sa teritorije naše opštine. Svakog utorka od 8h vršimo proveru nivoa šećera u krvi i merenje pritiska korisnicima, kaže menadžerka razvoja Crvenog krsta, Ivana Vasiljević. Ukoliko neko od korisnika ima potrebu za ovom vrstom pomoći, može doći i drugim radnim danima, dodaje ona. Program brige o starima podrazumeva i rad volontera Crvenog krsta sa korisnicima. Oni obilaze korisnike i pružaju im pomoć, odlaze u prodavnice, kupuju im lekove i pružaju druge vidove pomoći i podrške. Program brige o starima do prošle godine je finansirao španski Crveni krst. Kada je program izgubio ovu finansijsku podršku imali smo velike teškoće u radu, kaže Ivana Vasiljević. Ipak Crveni krst je uspeo da iz svojih sredstava nastavi sa programom. Bilo je poteškoća, ali jedino mi na teritoriji opštine Sokobanja pružamo ovu vrstu pomoći, tako da i dalje izlazimo u susret našim korisnicima, objašnjava Ivana Vasiljević.\n23. 11. 2010. VEST: Beogradska čajanka\nFestival lekovitog, aromatičnog i začinskog bilja "Beogradska čajanka", biće otvoren sutra u Domu sindikata u Beogradu. Festival organizuju Udruženje za lekovito bilje "dr Jovan Tucakov" i Film pablik art-Niš. Festival jednim delom finansira USAID, a ostali troškovi biće pokriveni članarinama Udruženja za lekovito bilje. Ideja festivala je da se u Beogradu prezentuju proizvodi od lekovitog bilja Jugoistočne Srbije, kaže predsednik Udruženja "dr Jovan Tucakov", direktor preduzeća "Adonis", Nebojša Stanojević. Osim članova udruženja iz Jugoistočne Srbije, proizvode će prikazati i proizvodjaći iz Loznice, Užica, Republike Srpske, Ruda i Sokolca, kaže Stanojević. Osim proizvoda od lekovitog bilja, na sajmu će biti izloženi i proizvodi od meda. Očekujemo veliki broj posetilaca na otvaranju u Domu sindikata, kaže Stanojević. Festival će trajati do kraja nedelje, dok će u subotu početi Sajam hrane i pića na Beogradskom sajmu, tako da će Udruženje "dr Jovan Tucakov", nastupiti i na ovom sajmu.\n23.11.2010. V E S T – Isplata penzija\nIsplata drugog dela oktobarskih penzija počeće u četvrtak, 25. novembra za korisnike koji primanja dobijaju preko tekućeg računa, najavljeno je iz Republičkog fonda za penzijsko i invalidsko osiguranje (PIO). Isplata penzija na kućne adrese počeće dan kasnije 26. novembra i trajaće pet radnih dana, rečeno je u PIO fondu. Isplata penzija u četvrtak počinje za više od 1,3 miliona korisnika iz kategorije zaposlenih. Prosečno primanje te kategorije penzionera je oko 21.700 dinara, a najniža penzija iznosi 11.000 dinara.\n23.11.2010. V E S T – Ukidanje poreza na mobilne\nKrizni porez na impulse u mobilnoj telefoniji biće ukinut od 1. januara iduće godine, kaže ministarka za telekomunikacije Srbije Jasna Matić. Ona je, istovremeno, izrazila očekivanje da će to uticati na smanjenje cena te usluge za 10 odsto, koliko je i iznosio porez. "U budžetu za iduću godinu nisu planirani prihodi od dodatnog oporezivanja za mobilnu telefoniju, koji je bio privremena antikrizna mera", rekla je Matić. Ukidanje tog poreza će, prema njenoj oceni, značiti boljitak za operatere, sektor telekomunikacija i građane. "Građani će plaćati jeftinije usluge, a operateri će moći više da investiraju i uvedu nove usluge i tako podižu kvalitet mobile telefonije", navela je Matić.\n23.11.2010. V E S T – Pišite Deda Mrazu\nJavno preduzeće PTT Srbije pozvalo je danas dečake i devojčice mlađe od 10 godina da učestvuju u akciji "Piši Deda Mrazu". Akcija će trajati do 13. decembra, a autori najlepših pisama upućenih Deda Mrzu dobiće nagrade, navodi se u saopštenju. Deda Mrazu mogu da pišu pojedinci ili čitava odeljenja ili vaspitne grupe, a na svakom radu treba obavezno napisati ime i prezime autora, adresu, godinu rođenja i broj telefona. Adresa za slanje pisama je "Za akciju - Piši Deda Mrazu", poštanski fah 900, 11000 Beograd.\n23.11.2010. VEST – Opštinska liga\nPoslednje kolo Opštinske fudbalske lige odigrano je za vikend. Prvo mesto i jesenju titulu Opštinske lige Sokobanja osvojio je FK „Omladinac“ iz Blendije sa 26 bodova, i opravdao epitet najboljeg tima ove sezone osvojivši prvenstvo bez ijednog poraza. Drugo i treće mesto zauzimaju Mladost iz Resnika i Bukovik iz Vrbovca sa 24 boda. Na poslednjem mestu nalazi se Jedinstvo iz Mužinca sa 3 boda.


Apostolska & Aleksandrovski kancelarija pridružuje se regionalnoj mreži “South East Legal Alliance” (SELA) - Bojović Drašković Popović & Partners\nBojović Drašković Popović & Partners\nFrancuska 27, 11000 Beograd, Srbija\nApostolska & Aleksandrovski kancelarija pridružuje se regionalnoj mreži “South East Legal Alliance” (SELA)\nKoordinirani pristup prekograničnim transakcijama\n21. novembar 2016. – „South East Legal Alliance“ (SELA) prima u članstvo još jednu vodeću advokatsku kancelariju. Dobro poznata makedonska kancelarija Apostolska & Aleksandrovski zvanično se pridružila SELA mreži u drugoj polovini novembra 2016.\nSELA je regionalna mreža nezavisnih advokatskih kancelarija koja pruža pravne i poslovne usluge vrhunskog kvaliteta, u više jurisdikcija na prostoru jugoistočne Evrope. Alijansa je zamišljena i osnovana od strane kancelarija Bojović & Partners (Srbija/Crna Gora), Dimitrijević & Partners (Bosna i Hercegovina) i Žurić i Partneri (Hrvatska). Koristeći SELA mrežu, klijenti će imati koristi od integrisanih multi-jurisdikcionih pravnih timova, besprekorne usluge i specijalizovane ekspertize. Svaka kancelarija članica SELA mreže je vrhunska advokatska kancelarija sa stvorenom reputacijom u svojoj jurisdikciji. Trenutno obezbeđuje pokrivenost u pet jurisdikcija, sa planom za dalje proširenje članstva. Učešće u alijansi je ekskluzivno i isključivo po pozivu.\nViše informacija o SELA mreži dostupno je na SELA sajtu.\nO advokatskoj kancelariji Apostolska & Aleksandrovski\nApostolska & Aleksandrovski je moderna advokatska kancelarija koja pruža usluge iz oblasti privrednog prava u Makedoniji. Uz osvežen pristup, Apostolska & Aleksandrovski kancelarija nudi uslugu fokusiranu na klijenta i “po meri” pravna rešenja. Kancelarija se bavi pitanjima iz svih ključnih pravnih oblasti i industrijskih sektora, kroz dublje razumevanje kako same industrije tako i poslovanja svojih klijenata i samim tim obezbeđuje pravne savete u skladu sa njihovim poslovnim strategijama, svesna kako će to uticati na njihovo ukupno poslovanje. Klijenti prepoznaju Apostolska & Aleksandrovski kao advokatsku kancelariju koja je posvećena kvalitetu, koja je orijentisana na rezultate i koja poseduje predanost klijentima i njihovom zadovoljstvu.\nViše informacija možete naći ovde.\nPoslednje iz oblasti Vesti\nBD2P tim pružio pravnu podršku u procesu prodaje srpskog farmaceutskog lanca Zlatni Lav\n10.01.2022. BP Novosti, Vesti\nBojović Drašković Popović & Partners tim pružio je kompletnu pravnu pomoć svom klijentu kompaniji Zlatni lav tokom procesa prodaje pomenutog…\nPartner Uroš Popović prepoznat kao jedan od vodećih svetskih advokata u oblasti zaštite podataka u „Who’s Who Legal 2022“ izveštaju\n13.12.2021. BP Novosti, Vesti\nUroš Popović imenovan je od strane kolega i konkurencije kao jedan od vodećih svetskih pravnika u oblasti zaštite podataka u…\nBojović Drašković Popović & Partners tim savetovao Titan European Holdings pri prodaji njihove srpske kompanije kompaniji Agromarket doo Kragujevac\n01.12.2021. BP Novosti, Vesti\nBojović Drašković Popović & Partners tim pružio je kompletnu pravnu pomoć svom klijentu Titan European Holdings u vezi sa prodajom…\nTel. +381 11 7850336\nFax. +381 11 7850337


Nađ odlazi, Tumba (za sada) ne dira u Đurićevu fotelju - Sportske.net\nNađ odlazi, Tumba (za sada) ne dira u Đurićevu fotelju\nNakon sednice Sekretarijata FK Partizan postalo je jasno da Albertu Nađu neće biti ponuđen produžetak saradnje a u isto vreme se oglasio i Ljubiša Tumbaković povodom spekulacija da će u decembru preuzeti predsedničku fotelju u Humskoj.\nKako je bilo najavljeno, u Humskoj su u sredu zasedali čalnovi Sekretarijata FK Partizan a potpredsednik Mile Jovičić indirektno je potvrdio da će Albert Nađ napustiti klub što bi moglo da bude ozvaničeno na sednici UO u četvrtak.\n"Utvrđeni su teme o kojima ćemo raspravljati na Upravnom odboru, kao i stavovi. O svemu ostalom, tačnije o konkretnim temama razgovaraćemo posle te sednice" rekao je Jovičić a prenose "Novosti".\nZa sada nema indicija ko bi mogao da preuzme funkciju sportskog direktora a jedna od mogućnosti je i ta da Marko Nikolić postane tim menadžer čime bi objedinio trenersku i direktorsku funciju.\nSednica Upravnog odbora zakazana je za četvrtak u 16 časova a tada bi trebalo da bude poznato više detalja o ovom pitanju.\nU isto vreme pokrenuta je i priča o mogućnosti da Ljubiša Tumbaković nasledi Dragana Đurića na predsedničkoj poziciji što nekadašnji trener i sportski direktor FK Partizan ne želi da komentariše jer veruje da je za takvu priču prerano.\n"Dragan Đurić je predsednik i moj prijatelj i svakako da sada nije trenutak da se priča na tu temu. Nema smisla raspravljati o onome što bi eventualno moglo da se dogodi, mnogo je važnije da se svi partizanovci okrenu Partizanu i pomognu mu koliko god mogu. Moj doprinos nikada nije bio sporan, on je uvek veliki" kaže Tumbaković za "Novosti".\nPodsećamo da je Tumbaković Partizan napustio u sezoni 2012/2013 kada je preuzeo trenersku poziciju u Vuhan Zalu.\nNakon povratka u Srbiju ostao je bez angažmana a kako sada stoje stvari mogao bi da se uključi u trku za predsedničku fotelju kluba iz Humske kada Dragan Đurić "abdicira" u decembru tekuće godine.


GOVOREĆI KINESKI NISAM NIKOGA OŠTETIO! Evo šta je predsednik Vučić rekao o bahatosti mnogih na vlasti\n31.12.2019. 14:48h 31.12.2019. 14:48h\nJačanje ekonomije nakon teških reformi dovelo je do toga da ojača i pozicija Srbije na međunarodnom planu, a uspeli smo da prevaziđemo brojne bezbednosne izazove i krize i sačuvamo mir, istakao je predsednik Srbije i SNS Aleksandar Vučić.\nTo su tri najveća uspeha koja navodi u intervuu za novogodišnji trobroj "Blica" ističući da Srbija više nije ničiji patrljak, sama donosi odluke i pozicija joj je snažnija.\nKada su u pitanju pregovori sa Prištinom, kaže da je u pitanju težak posao i da nije optimista što se tiče nastavka dijaloga. Dodaje da nije u pitanju samo da se sačeka formiranje vlade u Prištini. "Ono što je postojalo kao mogućnost slomili su svi jer su interesi velikih sila bili važniji od interesa malih balkanskih naroda".\nNa pitanje šta je podrazumevala ta ideja, kaže da su to drugačije utvrđene granice od onoga kako velike sile to zamišljaju.\n"Oni su to slomili, istovremeno su imali žestoku podršku iz Beograda i Prištine i sad kada ih pitate šta je resenje ne znaju da kažu. Niko ništa ni ne predlaže. Za nas je ključna stvar da sačuvamo mir i sve ćemo uraditi", poručio je Vučić.\nNavodi da nikad nije video Aljbina Kurtija i da nije fasciniran njegovim marksističkim pristupom. "U svakom slučaju bih i što se ekonomije tiče bio protiv svega što taj čovek govori, a da ne pričam o odnosima Srba i Albanaca", rekao je Vučić.\nUpitan da prokomentariše to što su ga mnogi kritikovali zbog obraćanja na kineskom, Vučić je rekao da se obratio najvećoj zemlji na svetu i time govorio o posebnom poštovanju.\n"Ekselencija Čen Bo je rekla da sam veliki i iskren prijatelj Kine i da to Kina ceni. Smetalo je i kad sam govorio u Rusiji ruski i kada govorim engleski. Nisam Srbiji aneo štetu, naprotiv. I šta god i kako god da uradim biće kritike", zaključio je on.\nUpitan hoce li se kandidvati na sledećim predsednickim izborima, kaže da ako bi danas donosio odluku njegov odgovor bi bio ne i veruje da će tako i ostati.\nVučić kaže i da nije zadovoljan činjenicom da je mnogim funkcionerima iz svih partija bahatost srednje ime.\n"Neki su ušli u vlast iz ličnih interesa i to me je razočaralo", ističe predsednik dodajući i da sem nekoliko ljudi koji su brzi i energični svi drugi nisu razumeli da nam je misija da obezbedimo bolji život za sve građane.\nUpitan da li će na predstojeće izbore izaći dovoljan broj stranaka da bi bili legitimni, on napominje da legitmnost ne pokazuje broj stranaka nego broj ljudi koji zele da uzmu učešće.\n"Uveren sam da će izbori biit legitimni", kaže Vučić i dodaje da očekuje da izlaznost bude veća od 50 odsto i da se bojkot dela opozicije neće na to odraziti.\nOn kaže da će će za SNS izbori biti teški, a laki samo za gubitnike ili za one koji ne učestvuju.\nNa konstataciju da ostaje mrlja zbog neučestvovanja SzS, on kaže da ta mrlja ne ostaje na njemu, već na njima, ali i da bi voleo da svi izađu, jer bi tako mogli da izmere podršku koju imaju.\nNapominje da Đilas, Šolak i Mišković kontrolišu znatan deo medija i tako prave sliku kao da oni imaju 50 odsto.\nNa pitanje da li nam je društvo podeljeno, smatra da nije.\n"Podeljeno je ako imate 50 prema 50 odsto, a nije ako imate 53 prema 10", rekao je i objasnio da malo ljudi koji glasaju za Đilasa i da poznaje ljude koji glasaju za neke druge partije i da sa njima ima vrlo korektne odnose.\nNa konstataciju da je loša energija i napetost u društvu, smatra da je odgovran taj deo opozicije.\nUpitan o poslednjim istraživanjima i rejtingu stranke koja godinama ima iznad 50 odsto, kaže da ga više zanimaju drugi podaci.\n"Preterivanje u kampanji koju su vodili protiv mene i SNS je dovelo do toga da vratimo jedan deo pozitivnih i smanjimo jedan deo negativnih poena. Srbija je jedina zemlja u regionu u kojoj ljudi misle da ide u dobrom pravcu i u pravu su. To je za taj deo opozicije ključni problem. Naš plafon je mnogo viši nego njihov ,jer ljudi poštuju rad", naveo je on.\nUpitan da li kada opozicija izađe sa nekom aferom a priori to odbaci ili ipak proveri, kaze da su mnogo puta lagali, ali da je vazno imati ozbiljan odnos prema svakoj iznetoj informaciji.\n"Međutim, ako neko izađe i ubeđuje me da je Babić vozio auto kada se dogodila saobraćajna nesreća ja jedino mogu da vam kazem 100 puta da ne govorite istinu a 101. put ću reći da s tim ljudima nesto nije u redu", istakao je Vucić i dodao da su besmislene priče da su u montaži izgubljena dva minuta snimka i upitao da li je moguće da predsednik Srbije slaze u vezi s nečim tako ozbiljnim.\nUpitan da li će Sinisa Mali platiti političku cenu zbog doktora, i da više neće biti ministar, Vučić kaze da političcka cena nije samo u nameštenju već i u odnosu građana prema vama.\n"Verujem u njegovo znanje, ali moraće da radi i da ponovo dokazuje svoje znanje, a to nije mala cena", kaže Vučić.\nPovodom afere Jovanjica kaze da je drzava pronasla sta je rađeno protivzakonito i uhapsila sve koji tu rade.\nNavodi da je jedan deo informacija bio tačan i da su u sve zaista bili umešani pojedinci iz MUP-a i BiA čak i iz vojnih struktura koje su izdavale lažne legitimacije.\nAli ističe da su slagali sve što se odnosi na njegovu porodicu i njegovog brata i dodaje da će uvek pitati zašto lažu.\nUpitan kako niko nije znao za tako veliku plantazu, kaze da je to zato sto je mala razlika između marihuane i industrijske konoplje.\nU vezi sa Krusikom, i kakvo je angažovanje oca Nebojše Stefanovića u GiM-u, Vučić kaže: "Dobro zaposlen je, da li je Krušik oštećen ili bilo ko".\nOn smatra i da je to pitanje za sukob interesa, a da je podignuto na nivo kao da je reč o pljački, a to nije tačno.\n"Oni su time unistili Krusik i trebaće nam godine vraćanja snage i energije da bi Krusik stao na noge. A ko će to da radi, pa mi, ni Djilads, ni Marinika, ni Jeremić, nego ja", konstatuje Vučić.\nPonavlja i da Aleksandar Obradović nije uzbunjivač, jer postoji procedura kako se to radi i prijavljujje, a to nisu, kako kaže, ni N1, ni Majić, Georgijev i bugarska novinarka.\nANA BRNABIĆ: Aleksandar Obradović ne može biti uzbunjivač, instutucije da ne nasedaju na pritiske\n"Neko je hteo da isfabrikuje aferu da bi se Krusik razorio što se vidi i po posledicama. Deset dana posle objavljivanja tog teksta isti minobacački program ide iz bugarskih fabrika u Emirate umesto da ide iz Srbije", dodaje on i pita kako će da se plaćaju radnici.\nPovodom najboljih ocena koje od međunarodnih institucija dobija za rezultate u ekonomiji, kaže da su na vlasti da bi ljudi ziveli bolje, ali smatra da treba dići brze i da je zato izasao sa investicionim planom.\n"Plan Srbija 2025 je najambiciozniji plan. To je budućnost i potuno drugacija zemlja" ukazuje Vučić ddoajući i da izgradnja puteva vodi do boljeg standarda građana.\nPovodom najave da će plata biti 900 evra, kaze da je srećan sto ima plan i da se on mora izvršiti.\nKaže i da su socijalisti bili korektni partneri, ali da je rano da govori o tome da i bi ih zamenio sa drugim partnerom.\nUkazuje da je SNS uradio istorijski vazne stvari.\n"Srbija bi u ekonomskom smislu nestala da nismo sproveli reforme 2014. a SNS je imao hrabrosti da to uradi. Moram da kažem da su svi partneri bili u tom trenutku uz nas, ma koliko tada bilo teško. Nemam nikakvih dilema da, da postoji mogućnost da koaliciju formiraju svi zajedno protiv SNS, da bi to uradili u roku od 15 minuta. Zato je važno da SNS napravi što bolji rezultat", rekao je Vučić i dodao da neće da kritikuje njih više nego ljude uz SNS, odnosno da će se prvo pozabaviti ljudima iz svoje partije.\nUpitan hoće li Ana Brnabić ostati premijerka, nije želeo da govori o tome.\n"Najvažnije je da realizujemo program. U odličnim smo odnosima poštujem njenu energiju, trud i rad", istakao je Vučić.\nKaze i da će biti velikih promena u vladi ako pobede i ne zato što su svi radili loše.\n"Mnogi su radili dobro, ali neki su osam godina ministri, retki su ti koji posle osam godina zaslužuju da budu tu i dalje", napominje Vučić.\nZa "mali Šengen" kaže da je to velika politička ideja na koju je ponosan.\nPREDSEDNIK VUČIĆ OBJAVIO POSEBNU FOTOGRAFIJU PRED NOVU GODINU: Uz nju je napisao samo jednu reč, ali je ona rekla sve\nVUČIĆ ODGOVORIO KOLINDI I MILANOVIĆU: Gledao sam ih, misle da imaju prava da odluče ko je u Srbiji dobar predsednik\nVUČIĆ ODLUČIO! EVO KAKO ĆE SRBIJA ODGOVORITI NA MILOV ZAKON: Branićemo se, moramo svima u svetu pokazati o čemu je reč\nAMBASADOR SAD PRENEO TRAMPOVE ČESTITKE: Želi dobro zdravlje, sreću i dobrobit svim građanima Srbije


100 godina od Ristovačkog stradanja\nPovodom obeležavanja stogodišnjice Ristovačkog stradanja, održan je parastos i položeni su venci ispred spomenika palim ratnicima i rodoljubima od 1912. do 1918. godine u Ristovcu. U ime grada, okupljenima se obratio dr Dejan Tričković, koji je tom prilikom rekao da su Topličkim ustankom započete borbe za oslobođenje velikog dela južne Srbije i da je prolazak čete Koste Pećanca kroz Ristovac poslužio Bugarima kao izgovor da spale kuće u ovom mestu i da na svirep način ubiju njegove žitelje. ,,Danas, obeležavamo stogodišnjicu Ristovačke tragedije i odajemo počast nedužnim meštanima, koji su stradali od okupatora. Uprkos ovakvoj kataklizmi, srpska država nije isčezla. Žrtve koje je podneo srpski narod u ovoj borbi protiv snažne politike denacionalizacije zaslužuju sećanje. Ne smemo da dopustimo da se ovakva vremena vrate, jer istorija koja se ponavlja sve više košta“, dodao je Tričković. Boža Janjić, predsednik okružnog odbora Udruženja potomaka, istakao je da se sa dubokim poštovanjem sećamo na tragično stradale pretke, koji su podneli veliku žrtvu za našu slobodu i da im na ovaj način odajemo poštu. Vence i cveće su polozili gradonačelnik dr Slobodan Milenković sa saradnicima, komandant 4. brigade Kopnene vojske Srbije, pukovnik Slobodan Stopa, delegacije Udruženja potomaka ratnika, SUBNOR-a, mesne zajednice Ristovac i porodica stradalih.


Djelatnosti - eLABORO\nProvođenje konzervatorsko-restauratorskih istražnih radova\nAnaliza zatečenog stanja kulturnog dobra ili umjetnine neophodan je preduvjet za bilo koji daljnji postupak. Tvrtka eLABORO provodi kompletne istražne radove koji obuhvaćaju vizualni pregled, povijesno-umjetničku analizu, dijagnostička istraživanja, laboratorijska ispitivanja, sondažna istraživanja, određivanje oblika i uzroka propadanja materijala, pregled konstruktivnih elemenata, arheološka istraživanja te geodetsko dokumentiranje nepokretnih kulturnih dobara.\nIzrada prijedloga konzervatorsko-restauratorskog zahvata\nPrijedlog konzervatorskih i restauratorskih zahvata temelji se na saznanjima dobivenim proučavanjem zatečenog stanja objekta te provođenjem preliminarnih istraživanja, nakon kojih se izrađuje detaljna studija procesa degradacije objekta, uz prijedlog odgovarajućih konzervatorskih i restauratorskih postupaka. Konzervatorski postupci obuhvaćaju mehaničko i kemijsko uklanjanje nečistoća, desalinizaciju, suzbijanje biološkog obraštaja, sanaciju štetnih prodora vlage te konsolidaciju materijala. Restauratorske metode za cilj imaju vraćanje objekta u izvorno stanje, uz neophodno poštivanje identiteta kulturnog dobra stečenog interakcijama s okolinom kroz dulji vremenski period. Ove metode uključuju rekonstrukciju, reprodukciju te saniranje pukotina i lomova dijelova objekta.\nKonzervatorsko-restauratorski radovi se izvode najsuvremenijim metodama, uz maksimalno poštivanje slojevitosti identiteta umjetnine, pažljivo uklanjanje nataloženih nečistoća te sanaciju oštećenja koje otežavaju čitanje estetskih komponenti objekta. Konzervatorski i restauratorski zahvati za cilj imaju zaustavljanje ili usporavanje procesa degradacije, koji su nastali utjecajem okoliša i prirodnim procesima propadanja materijala, te omogućavanje adekvatne prezentacije objekta. Važna karakteristika konzervatorsko-restauratorskih radova mora biti i reverzibilnost, odnosno mogućnost jasne identifikacije i lakog uklanjanja svih novouvedenih materijala, kao i neinvazivnost metoda i korištenih materijala, s ciljem očuvanja izvornosti objekta.\nDokumentiranje konzervatorsko-restauratorskog zahvata\nCjelokupni proces provođenja konzervatorsko-restauratorskog zahvata se dokumentira, dostavlja nadležnom tijelu te čuva u arhivu tvrtke eLABORO. Dokumentiranje svih faza zahvata, u smislu izrade pisane, grafičke i foto dokumentacije, važno je zbog razumijevanja razmjera oštećenja i onečišćenja predmetnog objekta, opsežnosti poduzetih zahvata te budućeg praćenja njegovog stanja.\nOdržavanje kulturnih dobara u smislu čišćenja, zaštite i konzerviranja\nZatečeno stanje objekta prije izvršavanja radnji konzervacije i restauracije rezultat je utjecaja okoline, koji su redovito, u manjoj ili većoj mjeri, štetni. Provođenjem konzervatorsko-restauratorskog zahvata nataložena onečišćenja i oštećenja se uklanjaju, a procesi degradacije usporavaju. Međutim, prirodni procesi propadanja materijala neizostavan su dio životnog vijeka svake umjetnine te je stoga neophodno njihovo redovito održavanje s ciljem što trajnijeg očuvanja njegovog identiteta kao memorije vremena nastanka.\nGeodetsko dokumentiranje nepokretnih kulturnih dobara\nU sklopu istražnih konzervatorsko-restauratorskih radova izrađuje se geodetski snimak nepokretnog kulturnog dobra, objekta od povijesnog značaja ili arheološkog lokaliteta, na kojem se grafički prikazuje stvarno stanje na terenu, odnosno položaj i oblik objekata te njihovi međusobni odnosi. Geodetski snimak daje uvid u stanje objekta u smislu oštećenja konstruktivnih elemenata a u slučajevima kada građevina ili lokalitet zbog dimenzija ili smještaja u gustom gradskom tkivu nisu u potpunosti dostupni za vizualnu analizu, od nezamjenjive su važnosti za planiranje daljnjih zahvata.\nIzrada prijedloga i izvođenje konzervatorsko-restauratorskog zahvata na arheološkom materijalu\nIzvođenju konzervatorskih i restauratorskih zahvata na arheološkom materijalu prethodi izrada prijedloga, koji se bazira na vizualnom pregledu zatečenog stanja materijala te eventualno izvršenim dijagnostičkim istraživanjima. Ovisno o karakteru onečišćenja i oštećenja materijala određuju se odgovarajuće metode čišćenja, koje mogu biti mehaničke ili kemijske, zatim konsolidacija nestabilnih površina, desalinizacija te prema mogućnostima spajanje ulomaka i rekonstrukcija pojedinih predmeta.\nUzorci kamena, žbuke i pigmenata podvrgavaju se laboratorijskim ispitivanjima koja otkrivaju njihovu strukturu i sastav, kao i koncentracije štetnih topivih soli. Laboratorijska ispitivanja uključuju kvalitativne (uz pomoć reagensa) i kvantitativne kemijske analize (spektofotometrijska i volumetrijska analiza, semikvantitativni test), mikroskopske analize uzoraka, petrografske analize kamena, granulometrijske i FT-IR analize. Neka od ispitivanja izvršavaju se u suradnji s ovlaštenim laboratorijima, te se na temelju dugogodišnjeg iskustva donose zaključci o stupnju oštećenosti materijala i prikladnim metodama čišćenja i zaštite od daljnjeg propadanja.


Počela da saobraća prva mini bus linija kroz Guncate - GEM info\nPočela da saobraća prva mini bus linija kroz Guncate\n2. decembra 2019. 5. decembra 2019. Redakcija 0 Comments\nOd nedelje 1. decembra 2019. godine počela ja sa saobraćanjem mini – bus linija na relaciji Barajevo – Guncati – Barajevo. Mini-bus će kretati sa glavne Lastine stanice, odakle će ići kroz ulicu Mike Ćurčića, a zatim će skrenuti za Prokić kraj gde su predviđene četiri nove autobuske stanice, što će biti prvi put da autobus prolazi kroz ovaj deo Guncata.\nMini – bus će zatim ići kroz Svetosavsku ulicu do skretanja za Guncate odakle će dalje nastaviti ulicama Slobodana Penezića i Palih boraca. Krajnje odredište biće mu Izvorska ulica gde će se okrenuti i nastaviti vožnju istom trasom, ali u suprotnom smeru (Izvorska, Palih boraca, Slobodana Penezića, Svetosavska, Prokić kraj, Mike Ćurčića, Lastina stanica) i tako će saobraćati ceo dan u intervalu od sat vremena. Prvi polazak sa glavne Lastine stanice biće u 07:20, a poslednji u 22:28 i ukupno će biti 15 polazaka radnim danima. Vikendom će linija takođe saobraćati, ali u smanjenom obimu, sa 9 polazaka dnevno.\nNovom linijom provozali su se predsednik GO Barajevo Slobodan Adamović, na čiju inicijativu je i uvedena ova linija, kao i članovi opštinskog Veća Ivan Vasiljević i Nenad Savić i direktor barajevskog pogona Laste Veljko Vukobratović.\nIvan Vasiljević kaže da je uvođenje ove linije posledica dobre saradnje i komunikacije gradskih i opštinskih vlasti. On je naglasio da je opštinsko rukovodstvo na čelu sa predsednikom Slobodanom Adamovićem insistiralo na uspostavljanju ove linije da bi građani Guncata konačno dobili redovan i kvalitetan autobuski prevoz. Nenad Savić naveo je da je ovo istorijski trenutak za Guncate, jer će meštani ovog sela po prvi put otkako postoji javni prevoz na teritoriji naše opštine dobiti jednu frekventnu liniju, koja će omogućiti da veliki broj ljudi ne pešači po nekoliko kilometara do svojih kuća ili do stanice na glavnom putu kada krenu na posao. Uvođenjem ove linije konačno će biti rešen višedecenijski problem žitelja Guncata.\nShare the post "Počela da saobraća prva mini bus linija kroz Guncate"\n← BG voz uvodi novu liniju za Lazarevac\nOdržano predavanje o HIV-u za učenike lazarevačkih škola →


Beta 1. juna 2017. 00:20\nSobranje Makedonije sinoć je većinom glasova izabralo koalicionu vladu koju je lider Socijaldemokratskog saveza Makedonije (SDSM) Zoran Zaev formirao sa dve albanske partije, Demokratskom unijom za integracije (DUI) i Alijansom za Albance.\nNova makedonska vlada, koja pored premijera, ima 25 ministara, položila je svačanu zakletvu pred predsednikom Sobrana Talatom Džaferijem pet minuta pre ponoći.\nPre glasanja Zaev je odgovorio na kritike i primedbe poslanika koje su iznete tokom dvodnevne debate, ističući da će nova vlada raditi u interesu gradjana i na gradjenju zajedničkog života.\n„Ja i članovi mog kabineta imamo nameru da radimo na povezivanju, a ne deljenju“, rekao je Zaev, pozivajući poslanike i gradjane da daju podršku novoj reformskoj vladi za, kako je rekao, život u Makedoniji.\nZaev je, oblazlažući program vlade, rekao da će to biti odgovorna, reformska vlada, posvećena razvoju privrede i boljem životu gradjana, jačanju pravne države i institucija i evroatlantskim integracijama.\n„Dobre stvari koje je započela sadašnja vlada nećemo prekidati, dok ćemo one koje ne valjaju promeniti“, istakao je Zaev.\nU pogledu imena države, Zaev je istakao da će nova vlada o tome razgovarati sa opozicijom i odluku donositi konsenzusom, nakon čega će to morati biti potvrdjeno na referendumu. Sve to će biti, dodao je, u funkciji nalaženje rešenja za spor sa susednom Grčkom.\nTokom dvodnevne rasprave poslanici najveće opzicione partije VMRO DPMNE su ocenili da je program vlade „običan pamflet i bajka”, da obiluje populističkim obećanjima u ekonomskom delu.\nLider VMRO DPMNE Nikola Gruevski, koji posle skoro 11 godina na vlasti prelazi u opoziciju, ocenio je da je nova vladajuća koalicija formirana neprincipijelno, na silu i nedemokratski i rekao da zna da će u prvih šest meseci prebacivati krivicu na VMRO DPMNE.\nVMRO DPMNE će, kako je istakao, biti jaka opozicija, budno će pratiti rad nove vlade i ostati na braniku nacionalnih interesa. „Bićemo jaka opozicija koja će se brzo, uz podršku naroda vratiti na vlast“, rekao je Gruevski.\nVeći deo svog govora pre odlaska u opoziciju bivši premijer je veličao uspehe svojih vlada od 2006. godine, poredeći rezultate sa prethodnim vladama SDSM, koje smatra neuspešnim. „U poslednjih nekoliko godina očigledno smo bili predmet operacije spoljnih centara sa ciljem promene vlasti. Glavni razlog za to je bila naša politika u vezi sa imenom“, rekao je Gruevski.\nVlada Zorana Zaeva formirana je više od pet i po meseci nakon vanrednih parlamentarnih izbora, koji su održani 11. decembra, zbog višemesečnog ometanja suparničkog VMRO DPMNE koji nije želeo da preda vlast. Taj otpor je kulminirao upadom nasilnih demonstranata, pristalica VMRO DPMNE, u Sobranje Makedonije 27. aprila.


Nova špijunska slika Porsche Cayenne SUV-a - AUTOMOBILI\n19/09/2020 8:55:42 PM\nNASLOVNA / VESTI / Nova špijunska slika Porsche Cayenne SUV-a\nPorsche Cayenne koji nemačka kompanija planira da predstavi u 2018. godini je pre neki dan uhvaćen u objektivu fotoaparata po prvi put. Sada je tu i još jedna fotografija koja je stigla sa Autoevolution sajta. Na prvi pogled reč je o starom modelu, ali je zapravo Porsche tako namerno kamuflirao testni primerak kako bi prošao nezapažen, što se naravno nije desilo.\nDetalj koji ga je odao je modifikovani krov sa sportskijim linijama, kao i šira krila kod točkova. Fotograf koji je primetio novi Cayenne nije uspeo da priđe i uhvati barem nekoliko slika unutrašnjosti. Enterijer naredne generacije Cayenne SUV-a će verovatno biti drastično unapređen do momenta kada bude bio predstavljen zvanično. Štaviše, sve su šanse da će Porsche do predstavljanja zameniti kompletnu instrument tablu i da će ona biti inspirisana onom iz Porsche Panamera modela druge generacije.\nTagovi2018 Automobili cayenne fotografija izgled Porsche porsche cayenne slika špijunska slika\nPrethodno Lada Vesta prošla “crash test” sa visokom ocenom\nSledeće Test: Lexus RC Coupe 2016 [Video]


Uslovi za dobijanje porodične penzije |\nHome » Uslovi za dobijanje porodične penzije\nUslovi za dobijanje porodične penzije u Srbijisve rigorozniji. Nevenčane supruge i deca koja se zaposle nemaju pravo na primanja.\nUkoliko dobiju bilo kakav posao, bio on i honorarni, deca će izgubiti pravo na porodičnu penziju. Tako će zarad nesigurne crkavice, ostati bez sigurnog primanja. U još težoj situaciji su žene koje su živele u vanbračnoj zajednici i po nekoliko decenija, a pritom imaju i decu. One i ako imaju dovoljno godina, penziju nevenčanog supruga neće dobiti. Jedina olakšavajuća okolnost je što će njihova deca ako dokažu da im je preminuli otac, moći da dobiju mesečna primanja.\nJelica Timotijević, direktor Sektora za odnose sa javnošću u PIO fondu naglašava da deca imaju pravo na porodičnu penziju do 15. godine života bez obzira da li se školuju, a nakon toga pravo im pripada do završetka školovanja:\n– Međutim, i to pravo je vremenski ograničeno najkasnije do navršenih 20 godina ako pohađaju srednju školu, odnosno do 26 godina ako studiraju. Nije važan ni način finansiranja studija.\nUkoliko je preminuli korisnik primao pored domaće i deo inostrane penzije, o pravu na porodičnu odlučuje Fond za deo domaće penzije po propisima Zakona o PIO Srbije, dok se pravo na inostranu ostvaruje po zakonskim propisima te države. Ako je u pitanju samo primanje iz inostranstva, onda o tome odlučuje samo ta država. Važno je da ako podnosilac ima prebivalište u Srbiji, zahtev za porodičnu penziju podnosi preko našeg Fonda.\nOna ističe da supružnici mogu da ostvare pravo na porodičnu penziju kada navrše propisane godine života samo ako su bili u bračnoj zajednici, dok deca imaju pravo ako ispunjavaju propisane uslove, bez obzira da li su roditelji bili u bračnoj ili vanbračnoj zajednici. Bračni drug iz razvedenog braka može da ostvari ovo pravo ako mu je sudskom presudom utvrđeno pravo na izdržavanje, za onoliko vremena koliko je u presudi naznačeno. Ukoliko je u pitanju vanbračna zajednica, supružnici ne mogu da računaju na porodičnu penziju.\nUslovi za dobijanje ove prinadležnosti su rigorozni i ona se može izgubiti. Na primer, bez ovog vida primanja ostaje se ukoliko se korisnik zaposli. Izuzetak je samo kada je mesečna ugovorena naknada niža od polovine od najniže osnovice osiguranja zaposlenih u Srbiji, važeće u momentu uplate doprinosa. Interesantno je da udovice ili udovci ne gube pravo ako sklope novi brak.\nNaša sagovornica objašnjava da deca kada sklope bilo koji vid ugovora o radu kao i po okončanju školovanja ne mogu više da računaju na redovan mesečni prihod iz PIO fonda. Pravo može da prestane i tokom školovanja, pre navrešenih propisanih godina života, ukoliko se ne dostavi potvrda o školovanju za svaku školsku godinu posebno.\nU 2014. godini udovice stiču uslov za porodičnu penziju sa navršenih 51 godinu i 6 meseci života, a udovac ispunjava sa navršenih 56 godina i 6 meseci života. Zakonom o PIO predviđeno je da se ova starosna granica podiže po šest meseci godišnje do 2017.


Naslovnica NAJNOVIJE Nacija Štrpci su sramota Srbije\nRudo – Tužilaštvo za ratne zločine (TRZ) podiglo je u martu 2015. godine optužnicu protiv pet lica, međutim tu optužnicu Sud do danas nije potvrdio, već ju je nekoliko puta vraćao TRZ-u na dopunu. Porodice žrtava, od kojih su većina državljani Srbije, suočene su i sa dvodecenijskim ignorisanjem državnih organa nadleženih za brigu o civilnim žrtvama rata (Ministarstvo za rad, zapošljavanje, boračka i socijalna pitanja).\nMajke, očevi, deca, supružnici i drugi srodnici žrtava ovog zločina, kao i zločina u Sjeverinu, zbog diskriminatornog zakonskog okvira u Srbiji ne mogu dobiti status članova porodica civilnih žrtava rata\nU subotu, 27. februara, navršavaju se 23 godine od zločina u Štrpcima, dana u kojem su pripadnici Vojske Republike Srpske, na železničkoj stanici u Štrpcima, iz voza koji je saobraćao na relaciji Beograd-Bar izveli i ubili 20 putnika, civila nesrpske nacionalnosti. Fond za humanitarno pravo (FHP), Žene u crnom i Sandžački odbor za zaštitu ljudskih prava i sloboda podsećaju u saopštenju izdatom tim povodom da porodice žrtava i dalje čekaju na sudsku pravdu u Srbiji, kao i na priznanje statusa porodica civilnih žrtava rata.\n“Utvrđeno je da je grupa pripadnika Višegradske brigade, koju je predvodio Milan Lukić, nasilno zaustavila voz u stanici Štrpci i iz njega izvela 18 putnika Bošnjaka, jednog Hrvata i jednu osobu neutvrđenog identiteta, koje su vojnim kamionom odvezli u prostorije osnovne škole u mestu Prelovo kod Višegrada. Nakon što su im oduzeli sve vredne stvari i pretukli ih, vezali su ih žicom i odvezli u napuštenu kuću u obližnje selo Mušići, gde su im naredili da legnu, a zatim su ih Milan Lukić i Boban Inđić ubili. Za to vreme Ranisavljević je čuvao stražu ispred kuće, pa je ranio jednog od otetih putnika koji je pokušao da pobegne. Ranjenog putnika zaklao je Milan Lukić”, ističe se u saopštenju.\nTokom suđenja Nebojši Ranisavljeviću, na osnovu dokumentacije ŽTP „Beograd” utvrđeno je da je otmica bila unapred planirana i da su predstavnici državnih organa Srbije i SRJ bili upoznati sa postojanjem plana da se na stanici Štrpci izvrši otmica putnika muslimanske nacionalnosti. ŽTP je odmah po saznanju da postoji takav plan obavestio nadležne organe o njemu, ali ništa nije preduzeto da se otmica spreči. Među organima koji su bili obavešteni su i Ministarstvo odbrane SRJ, Užički korpus VJ kojim je tada komandovao Dragoljub Ojdanić, kao i Državna bezbednost.\nU Srbiji se povodom ovog zločina vodi istraga pokrenuta u decembru 2014. godine. Naime, Tužilaštvo za ratne zločine (TRZ) podiglo je u martu 2015. godine optužnicu protiv pet lica, međutim tu optužnicu Sud do danas nije potvrdio, već ju je nekoliko puta vraćao TRZ-u na dopunu. Porodice žrtava, od kojih su većina državljani Srbije, suočene su i sa dvodecenijskim ignorisanjem državnih organa nadleženih za brigu o civilnim žrtvama rata (Ministarstvo za rad, zapošljavanje, boračka i socijalna pitanja). Majke, očevi, deca, supružnici i drugi srodnici žrtava ovog zločina, kao i zločina u Sjeverinu, zbog diskriminatornog zakonskog okvira u Srbiji ne mogu dobiti status članova porodica civilnih žrtava rata”, naglašava se u saopštenju.\nCentralna komemoracija žrtvama biće održana u Prijepolju, gde će se obaviti polaganje venaca. Udruženje za društvene komunikacije UDIKpodseća javnost na ovaj strašan zločin, a polaganjem venaca na spomen kompleksu „Štrpci“ u Prijepolju želi odati počast nevino nastradalima. Žrtve ovog zločina su: Esad Kapetanović, Ilijaz Ličin, Fehim Bakija, Šećo Softić, Rifat Husović, Halil Zupčević, Senad Đečević, Jusuf Rastoder, Ismet Babačić, Toma Buzov, Adem Alomerović, Muhedin Hanić, Safet Preljević, Džafer Topuzović, Rasim Ćorić, Fikret Memović, Fevzija Zeković, Nijazim Kajević, Zvjezdan Zuličić i jedno nepoznato lice.


KOSOVO OZNAČAVA EVROPSKI DAN BEZ ŽRTAVA NA PUTU - AMRKS\nKOSOVO OZNAČAVA EVROPSKI DAN BEZ ŽRTAVA NA PUTU\nKOSOVO OZNAČAVA EVROPSKI DAN BEZ...\n21 септембра 2017\nPriština, 21. septembar 2017. godine\nOve godine i naša država je postala deo većine evropskih država u označavaju evropskog dana bez žrtava na putu. Koledž primenjivih tehničkih nauka “Tempulli” i Kosovsko udruženje motorizma “AMRKS”organizovalo je jedan okrugli sto sa predstavnicima ministarstva Kosovskih snaga bezbednosti, Kosovske policije, brigade vatrogasaca, Centra emergentne medicine, Kosovskog foruma za bezbednost na putu, stručnjaci saobraćaja itd.\nOkrugli sto je prikupio za diskusiju predstavnike institucija i domaćih aktera koji se bave sa pitanjima putne bezbednosti i prevoza u zemlji, gde među ostalom se diskutovalo i o pitanjima kao:\n-Delovanje institucija i konkretne mere u cilju smanjenja saobraćajnih nesreća na putevima Kosova;\n-Poteškoće u pružanju hitnih usluga u slučajevima putnih i železničkih saobraćajnih udesa;\n– Uloga auto škola u pravilnom osposobljavanju novih šofera i uticaj medija u podizanju svesti šofera za eliminisanje smrti na putevima kao posledica udesa.\nMuhamed Krasniqi iz Koledža “Tempulli”, procenio je stanje putne bezbednosti kao alarmantne, rekavši da su svakodnevni udesi sa povređenim licima i žrtvama.\nDok, pukovnik Sheramet Ahmeti iz Kosovske policije, rekao je da ova institucija osta posvećena u pružanju bezbednosti građanima Kosova. On je naveo da tokom juna, jula i meseca avgusta bio najveći broj udesa sa fatalitetom.\nPod pukovnik Afrim Veseli iz MKSB, rekao je da KSB nisu prva alka za pružanje bezbednosti na putu. Ali, isto tako rekao je da imaju jednu veliku flotu vozila koja su učesnici u saobraćaju i njihov doprinos u ovom smeru jeste da ta vozila budu tehnički u redu.\n“Evropski dan bez žrtava na putu” po prvi put je pokrenut prošle godine od strane TISPOL-Evropska mreža putne policije i podržano je od strane Evropske Komisije.


Ukrajina je počela prinudnu naplatu 2,56 milijardi dolara od “Gasproma”, po odluci Stokholmskog suda od 28. februara ove godine, zamrzavanjem akcija kompanije "Severni tok 2" u Švajcarskoj.\nPredsednik Ukrajine Pjotr Porošenko je saopštio da je počela prinudna naplata 2,56 milijardi dolara od “Gasproma” na osnovu rešenja Stokholmske arbitraže, javilja agencija Interfaks.\n"Proces izvršenja presude u visini od 2,6 milijardi dolara je počeo. To znači da je počelo opterećenje akcija i drugih sredstava “Gasproma” u Evropi, a posebno u Švajcarskoj, Velikoj Britaniji, Holandiji", saopštila je pres služba predsednika Ukrajine.\n"Moje naređenje je, da se ne bismo zaustavljali na ove tri strane, da se preduzmu maksimalni napori kako bi se obezbedio dotok dobijenih sredstava", rekao je Porošenko tokom sastanka sa predsednikom "Naftogasa" Andrejem Koboljevim.\nArbitražni sud u Stokholmu u decembru i februaru je doneo odluke u sporovima između ruskog "Gasproma" i ukrajinskog "Naftogasa" u odnosu na ugovore o snabdevanju i tranzitu gasa, odnosno, ruska kompanija je obavezana da isplati "Naftogasu" 2.56 milijardi dolara.\n"Gasprom" je potvrdio da "Naftogaz" pokušava da u Švajcarskoj pribavi 2,56 milijardi dolara na osnovu arbitražne odluke.\nU martu je "Gasprom" uložio žalbu na sudsku odluku u sporovima sa "Naftogasom". Istovremeno, korporacija nije dobila zvanična obaveštenja.Predsednik uprave “Gasproma” Aleksej Miler, ranije je rekao da nema nameru da se na račun “Gasproma” oživljava posrnula ukrajinska privreda.\n"Gasprom" je takođe obavestio „Naftogas“ o početku postupka raskida ugovora.\nEvropi 23 odsto manje gasa zbog eksplozije u Austriji


Saradnja Srpske i Srbije na visokom nivou - Istinito.com - Ne budi ovca!\nPočetna > BIH > Politika > Saradnja Srpske i Srbije na visokom nivou\n17. Juna 2019. Istinito224Leave a Comment on Saradnja Srpske i Srbije na visokom nivou\nPredsjednik Republike Srpske Željka Cvijanović istakla je danas tokom razgovora sa predsjednikom Vlade Srbije Anom Brnabić da je institucionalna saradnja Srpske i Srbije na izuzetno visokom nivou, te izrazila zadovoljstvo zbog toga da zajedničke projekte realizuju predviđenom dinamikom.\nCvijanovićeva je na sastanku, kojem je prisustvovao i predsjednik Vlade Republike Srpske Radovan Višković, navela da je podrška Srbije, kao najznačajnijeg ekonomskog partnera i oslonca za očuvanje i jačanje Srpske, vidljiva u brojnim opštinama, kroz realizaciju velikog broja komunalnih i infrastrukturnih projekata koje finansira Srbija.\nOna je, u ime građana i institucija Srpske, zahvalila rukovodstvu Srbije na konkretnim oblicima saradnje i podrške, te istakla da Srpsku i Srbiju vežu čvrsti politički i ekonomski odnosi uz visok nivo razumijevanja.\nIz Biroa za odnose sa javnošću predsjednika Republike Srpske je saopšteno da su Cvijanovićeva i Brnabićeva izrazile zadovoljstvo zbog toga da je gotovo u svim oblastima društvenog života postignut napredak u međusobnim odnosima, u skladu sa Sporazumom o specijalnim paralelnim vezama.\nOne su istakle da je neophodno dalje jačanje veza na institucionalnom, ekonomskom, kulturnom i obrazovnom planu.\nNa sastanku u Banjaluci je razgovarano o aktuelnoj političkoj i ekonomskoj situaciji u Srpskoj, BiH i regionu, kao i realizaciji zajedničkih projekata iz različitih oblasti.\nTagged ana brnabic banja luka istinito republika srpska saradnja sastanak srbija željka cvijanović\nSutra nestabilno vrijeme uz kišu


RTCG - Radio Televizija Crne Gore - Nacionalni javni servis :: Društvo :: Za rekonstrukciju ulica 80 hiljada eura\n26. 04. 2017. 15:29 >> 15:03 1\nTIKA U NIKŠIĆU\nZa rekonstrukciju ulica 80 hiljada eura\nTurska agencija TIKA će ove godine za projekat rekonstrukcije pojedinih ulica i trotoara u Nikšiću opredijeliti oko 80 hiljada eura, a u cilju omogućavanja lakšeg pristupa neophodnim objektima osobama sa invaliditetom.\nTo su dogovorili ambasador Turske u Crnoj Gori Serhat Galip i predsjednik nikšićke Opštine Veselin Grbović na sastanku u Nikšiću na kome su razmatrane mogućnosti i o realizaciji drugih projekata za koje bi TIKA mogla biti finansijer.\nGalip je rekao da će u koordinaciji sa Vladom Crne Gore razmatrati i dalje opredijeljivanje sredstava i za druge projekte.\n„Vjerujem da će Crna Gora u narednom periodu biti raj u Evropi i jedna od najbezbjednijih i najstabilnijih zemalja u regionu. Mi kao Turska, kao organizacija TIKA, trudimo se da doprinesemo kako bi Crna Gora što više napredovala“, kazao je Galip novinarima nakon sastanka u zgradi Opštine.\nGovoreći o saradnji sa turskom organizacijom TIKA i planiranoj rekonstrukciji ulica i trotoara, Grbović je ocijenio da je riječ o humanom projektu kojim će se omogućiti osobama sa invaliditetom da mogu dolaziti do svih objekata koji su im neophodni.\n„Već smo uradili taj projekat i radovi će, nadam se, u nekom narednom periodu biti završeni. Razgovarali smo i da li će postojati mogućnost da se obezbijedi novac za još jedan projekat u narednom periodu, s obzirom da TIKA ove godine ulaže velika sredstva u Crnu Goru“, rekao je Grbović.\nOn je ocijenio da je saradnja sa Turskom izuzetno dobra, što potvrđuju, kako je kazao, riječi Galipa da ta država najviše finansijskih sredstava ulaže u Crnu Goru od svih drugih u regionu.\nPrema riječima Grbovića, Nikšić je za Tursku posebno važan i zbog kompanije Tosčelik koja je vlasnik Željezare.\n„Nadamo se da će u narednom periodu uslijediti nove investicie i pojačan rad Tosčelika, kome pokušavamo da olakšamo poslovanje u Nikšiću“, rekao je Grbović.\nOn je najavio da će u narednom periodu biti još sastanaka i da uskoro u Crnu Goru dolazi i generalni direktor turske organizacije TIKA.\nVeselin Grbović Ambasador Turske TIKA Serhat Galip\nZa nama uspješna godina, nema rebalansa\n18. 09. 2020. 0\nZavršetak radova na GP Vraćenovići prije roka\n26. 08. 2020. 0\nOtvoreni sportski teren i Centar za mlade\nU nikšićkoj bolnici 45 kovid pacijenata\n27. 07. 2020. 3\n13:51 Roditelji i nastavnici da poštuju mjere i budu uzori\n13:40 Zalagaćemo se za bolji položaj starijih osoba\n13:18 "Moj dosije nastao zbog afere Koverta"\n13:05 Turska optužena za prikrivanje zaraženih\n12:51 Skidanje crne magije platili pola miliona\n12:46 Povlačenjem Zakona zaštititi svetinje\n12:40 Ukradene kartice koristili na pumpama, potrošili 4.000 eura\n12:31 Novo okupljanje penzionera KAP-a\n12:20 Jedan monopol ne smije biti zamijenjen drugim\n12:13 URA: Više od 700 zahtjeva za rad u državnim organima\n12:01 EK poslala pismo upozorenja Londonu\n11:51 Tanka linija između rata i mira u istočnom Mediteranu\n11:42 "Hrvati neće biti manjina u BiH"\n11:30 Pad crnogorske ekonomije u ovoj godini devet odsto\n11:09 Zašto država troši na zakup poslovnih prostora?\n11:00 ''Sticanje znanja u složenim uslovima da bude izazov''


UC Lovćen: SL organizovala kolektivno glasanje • RTK\nPredsednik Udruženja Crnogoraca "Lovćen" Lazar Radulović, kazao je danas putem saopštenja za javnost, da su došli u posed prepiske na Viberu, gde se, prema njegovim rečima, jasno vidi da je Srpska lista organizovala kolektivno glasanje za lokalne izbore na Kosovu koji su se održali 17. oktobra.\n"Udruženje Crnogoraca Kosova ili Unija Crnogoraca Kosova ili pak Savez Srba i Crnogoraca na Kosovu, to su neke od, rekli bi, postojećih ili nepostojećih organizacija kojim se po potrebi predstavlja g. Vujičić kao predsednik, a sve u zavisnosti u koju svrhu ide saopštenje i za čije interese", navodi se u saopštenju UC Lovćen.\nDodaje se da se jasno vidi kako Srpska lista organizovano, pa čak i, kako se navodi, vojnički izdaje naređenja na koji način se mora izaći na kolektivno glasanje i kome se moraju javiti kako bi glasali za Srpsku lisitu.\n"Sve to nama ne bi zapalo za oko da nije u mestu Kišnica nadomak Gračanice osoba kojoj se treba javiti Denis Ivić, koji član Udruženja Crnogoraca Kosova ili ovih drugih Vujčićevih organizacija, a koga je Vujčić postavio da bude član Konsultativnog veća za zajednice pri uredu predsednika Kosova", kaže se dalje u saopštenju.\nDodaje se da je Denis Ivić osoba od velikog poverenja u Srpskoj listi i da on organizuje kolektivno glasanje, dok je Vujčić samo par dana pre toga pozivao na bojkot lokalnih izbora, što samo pokazuje, prema saopštenju UC Lovćen, do koje mere moze da ide to "licimerje".\n"Na osnovu svega viđenog dolazimo do zaključka da i poslednje izjave i saopštenja iz ovih Udruženja, da je sve urađeno po dogovoru sa zvaničnim Beogradom ili Srpskom listom kako bi se stvorila konfrotacija u pogledu na crnogorsku zajednicu na Kosovu. Podsećamo da su članovi konsultativnog veća za zajednice Denis Ivić i Vesna Dabetić koje je postavio upravo g. Vujičič ili Srpsk lista preko njega", kaže se dalje u saopštenju.\nDostavljamo vam prepisku na Viberu predstavnika Srpske liste, koju je nama Udruženje Crnogoraca Lovćen prosledilo.


Kladionice - Blic Online\nUPADAO U SPORTSKE KLADIONICE Maloletnik osumnjičen za ŠEST RAZBOJNIŠTAVA\nBanjalučka policija uhapsila je maloletnika koji je osumnjičen da je počinio šest razbojništava.\nOkružni sud u Banjaluci osudio je Marka Opačića (33) iz Banjaluke na jedinstvenu kaznu od osam godina zatvora zbog serije pljački u sportskim kladionicama iz kojih je, uz pretnju gasnim pištoljem radnicama, oteo oko 13.000 KM.\nBezbednosne službe širom Evrope i SAD češljaju poslovanje firme za proizvodnju slot mašina iz Austrije, zbog osnovanih sumnji da su korupcijom obezbeđivali monopol na mnogim tržištima.\nPOČELA BORBA PROTIV "ILEGALACA" Zabranjen rad 14 stranih kladionica\nMinistarstvo finansija Hrvatske zabranilo je rad 14 stranih firmi za igre na sreću, od kojih su većina internet kladionice koje su radile na crno. Nakon što je početkom godine u Opšti poreski zakon ugrađena mogućnost zabrane obavljanja pojedinih delatnosti preko interneta, Poreska uprava krenula je sa gašenjem "ilegalaca" koji deluju na hrvatskom tržištu.\nPREVARANTI OJADILI HILJADE KLADIONIČARA Lakoverni u želji za brzom zaradom prazne novčanike\nDruštvene mreže preplavljene su lažnim profilima koji kladioničarima nude takozvane „sigurice“.


Naslovna Info Srbija Svaki osmi petnaestogodišnjak probao marihuanu\nKritični period za prvi susret sa psihoaktivnim supstancama za većinu učenika je 14. i 15. godina života, a svaki osmi učenik prvog razreda srednje škole u Srbiji probao je marihuanu, pokazalo je poslednje istraživanje Instituta za javno zdravlje Srbije „Milan Jovanović Batut“.\nDoktorka Biljana Kilibarda iz „Batuta“ kaže da je istraživanje značajno jer pokazuje koji je to period kada mladi počinju da eksperimentišu sa psihoaktivnim supstancama.\n„Vidimo da je prelaz između osnovne i srednje škole ključan period kada dolazi do porasta eksperimentisanja sa psihoaktivnim supstancama. Zbog toga smo se i odlučili da se fokusiramo i intenziviramo preventivne aktivnosti sa ovom ciljnom grupom“, rekla je Kilibarda za Tanjug.\nMinistar zdravlja Zlatibor Lončar istakao je da će Ministarstvo podržati „Batut“ u promociji zdravih stilova života deci školskog uzrasta, da im uzori budu uspešni sportisti. „Hoćemo da mlade udaljimo od narkomanije, da promovišemo zdrave stilove života. Želimo da sportisti budu uzor mladima“, rekao je Lončar.\nDirektorka „Batuta“ Verica Jovanović naglasila je da su osim psihoaktivnih supstanci, vodeći rizik po zdravlje mladih pušenje i alkohol. „Istraživanja ‘Batuta’ su pokazala da 11 odsto učenika izrasta od 13. do 15. godina puši, 12,5 odsto učenika je probalo kanabis, skoro svaki drugi učenik je probao alkohol, a trećina učenika je imala pijanstvo bar jednom u toku života“, naglasila je ona.\nSport je najbolji način da se mladi sklone sa ulice, smatra i ministar sporta Vanja Udovičić i podseća da su zdravlje i sport neraskidivo povezani. Stručni skup „Batutovi dani“ počeo je danas i trajaće do sutra, a tema skupa je „Promocija zdravlja, zdravstveno vaspitanje i prevencija rizičnog ponašanja mladih“.\nPrethodni tekstNizak vodostaj Dunava nije uticao na floru i faunu u „Tikvari“ (VIDEO)\nSledeći tekstTramp ukida pravo na državljanstvo rođenjem


Naslovna » BG servis » Gradonačelnik Đilas čestitao školsku slavu\nOn je podsetio da je grad Beograd u proteklih nekoliko godina uložio značajna sredstva u razvoj obrazovanja.\n– O ovoj zemlji, nažalost, još nismo shvatili da ulaganje u obrazovanje ne predstavlja rashod, već predstavlja prihod. Kada to budemo shvatili ova zemlja će biti srećnija, prosperitetnija i bolje mesto za život – istakao je gradonačelnik.\nĐilas je, takođe poručio da Srbija neće uštedeti ako jednog ili dva nastavnika proglasi tehnološkim viškom.\n–Ta količina para, koja će se uštedeti neće predstavljati ništa ni za budžet lokalne samouprave, a ni države. Ključno pitanje je kakav program imaju nastavnici po kome treba da predaju, jer je jasno da deca zbog preobimnosti ne mogu da ga savladaju, zbog čega idu na dodatne časove čime opterećuju kućni budžet – ukazao je gradonačelnik.\nOn je poručio da nastavnicima treba omogućiti da što više razgovaraju sa decom; da ih što manje pritiskaju ocenama, kako bi uz pomoć porodice i društva postali bolji ljudi.\n– Ako uložimo u obrazovanje možda kao društvo dođemo u situaciju da nam bude potrebno 20.000 novih nastavnika, učitelja i profesora. Potrebno je zato da pomognemo svakom detetu, ma koliko mu roditelji bili siromašni, da prvo dođe do srednje škole, pa onda i do fakulteta. Takođe, da uložimo u talentovanu decu, ali i onu koja su vredna i hoće da uče. Kada u Srbiji budemo imali dvocifreni broj fakultetski obrazovanih ljudi, tada smo nešto uradili – podvukao je prvi čovek srpske prestonice.\nOn je najavio da će se u Beogradu nastaviti sa merama koje podstiču bolji položaj učenika i prosvetnih radnika, uz podsećanje da je grad u poslednjih godinu dana ispunio obećanje i obezbedio po dva kompleta udžbenika za sve osnovce, kao i ormariće u školama za njihovo odlaganje.\n– Sada obećavam da ćemo u narednom periodu učiniti sve da zaštitimo profesorsku i nastavničku poziciju, i objasnimo ljudima koliko je taj posao težak i odgovoran. Takođe, da pomogmeno što više deci, uložimo u škole, jer je to preduslov da ova zemlja krene napred – istakao je gradonačelnik.\nSvečanosti je prisusvovao i zamenik predsednika Skupštine grada Zoran Alimpić, direktor Vladine kancelarije za saradnju sa crkvama i verskim zajednicama Mileta Radojević, visoki predstavnici Srpske pravoslavne crkve i beogradskih škola, kao i predstavnici resornih sekretarijata.\nŠkolska slava obeležava se 27. januara na dan slave prvog srpskog arhiepiskopa i prosvetitelja Svetog Save, koji je pre osam vekova utemeljio Srpsku pravoslavnu crkvu i njeno školstvo. (Beoinfo)\nPrethodni Programom „Krovovi Beograda“ do velike uštede\nSledeći JDP – repertoar za februar 2013.


Kopenhagen: Uhapšeno više desetaka demonstranata\nPolicija Kopenhagena saopćila je danas da je privela 68 osoba tokom uličnih demonstracija povodom konferencije UN o klimi.\nGrupe aktivista apelirale su na svoje pristalice da poremete rad i sastanke 15 korporacija i industrijskih lobističkih grupa, optužujući ih za „klimatski kriminal“.\nPolicijski portparol rekao je da aktivisti, kojih je bilo nekoliko stotina, nisu prišli objektima ovih kompanija i poslovnih organizacija.\nPolicajci opremljeni za razbijanje demonstracija pratili su aktiviste tokom šetnje uskim ulicama u centru Kopenhagena, uz zvuke bubnjeva, pištaljaki i truba i uz parolu „Naša klima nije vaš biznis“.\nPortparol policije Lars Borg izjavio je da su aktivisti privedeni „jer su pravili probleme u gradu“, ali nije bilo povrijeđenih.


Amerika ulaže 100 miliona dolara u vojnu bazu u Poljskoj - 09.12.2020, Sputnik Srbija\nAmerika ulaže 100 miliona dolara u vojnu bazu u Poljskoj\nMinistarstvo odbrane Sjedinjenih Američkih Država planira da izdvoji do 100 miliona dolara za izgradnju „zone za skladištenje municije“ u vazduhoplovnoj bazi... 09.12.2020, Sputnik Srbija\nevropa, svet, vesti, poljska, sad\n© AFP 2022 / JANEK SKARZYNSKIPoljske i američke trupe na zajedničkoj vojnoj vežbi u Poljskoj\nMinistarstvo odbrane Sjedinjenih Američkih Država planira da izdvoji do 100 miliona dolara za izgradnju „zone za skladištenje municije“ u vazduhoplovnoj bazi Povidz u Poljskoj, navodi se u dokumentu koji je objavio Inženjerski korpus Kopnenih snaga SAD u Evropi, u koji je RT imao uvid.\n„Projekat izgradnje zone za skladištenje municije u vazduhoplovnoj bazi Povidz uključuje izgradnju 54 skladišta municije sa zemljanim zaštitnim slojem, kao i izgradnju pomoćnih prostorija, operativnih terena, ograda, polaganje železničkih pruga, asfaltiranje, inženjerske komunikacije i ugradnju pomoćne opreme“, navodi se u preliminarnoj dokumentaciji.\nU inicijativi će moći da učestvuju samo „kvalifikovane kompanije“ registrovane u zemljama NATO-a.\nPrijavljivanje za finansiranje biće moguće od 18. decembra kada je planirano da se objavi konkurs, sledi iz teksta.\nProšle godine generalni sekretar NATO-a Jens Stoltenberg najavio je da će države vojnog bloka uložiti 260 miliona dolara u izgradnju vojnih objekata za Oružane snage Sjedinjenih Američkih Država u Poljskoj.\nSAD i Poljska potpisale sporazum o snažnijoj vojnoj saradnji


Početna » Najnovije vesti » Page 30018\nUhapšen vlasnik agencije Supervižn\nVlasnik niške agencije za nekretnine „Supervižn“ Dragan P. (1977) iz Niša uhapšen je 26. decembra prošle godine zbog osnovane sumnje da je izvršio krivično delo prevare, saopštila je juče Policijska uprava u Nišu. Osumnjičeni je oštećene doveo u zabludu da poseduje potrebna odobrenja za izgradnju stanova na više lokacija u Nišu, tako da je sa njima sklapao predugovore o kupoprodaji stanova u nadgradnji, iako nije posedovao dokumentaciju, a ni izgradio stanove.\nKosovska policijska služba odbacila je tvrdnju Koordinacionog centra za Kosovo i Metohiju da je iskoristila ubistvo pripadnika policije da bi „maltretirala“ Srbe u selu Babin Most u opštini Obilić. Portparol KPS Veton Eljšani je rekao da je policija juče ujutro od 7.30 časova do 11.\nPiše: Beta Beta 4. 1. 2007.\nPolicijska uprava u Nišu je 27. decembra uhapsila i privela istražnom sudiji Okružnog suda u Nišu Dalibora N. (1980) iz Niša zbog sumnje da je izvršio krivično delo ubistvo u pokušaju, saopšteno je juče na konferenciji za novinare. U niškoj Policijskoj upravi je saopšteno da je osumnjičeni Dalibor 23.\nKon: Nema gripa u Srbiji\nU Srbiji nema gripa, ali se prvi slučajevi ove bolesti mogu očekivati tokom januara, izjavio je epidemiolog Gradskog zavoda za zaštitu zdravlja Predrag Kon. Kon je agenciji Beta rekao da je Evropskoj informacionoj agenciji za nadzor gripa, epdemiju gripa virusa tipa A za sada jedino prijavila Švedska.\nPronađeno još 12 preživelih u nesreći broda, još se traga za olupinom aviona\nSpasilačke ekipe u Indoneziji su pronašle još 12 preživelih osoba u nesreći broda, koji je pre četiri dana potonuo, dok se za olupinom aviona koji se srušio u planinskom delu zemlje još traga, saopšteno je u Džakarti. Preživeli sa broda, svi muškarci, iscrpljeni su ali su van životne opasnosti, izjavio je portparol indonežanske mornarice Toni Siaful, koji predvodi spasilačke timove.\nMaterijalna šteta gotovo milion i po evra\nBrod „Krajina“, ranije „Dragor“, juče rano ujutru izgoreo je u požaru. Brod je bio usidren na novobeogradskoj strani Save i na njemu je sniman film Darka Bajića „Na lepom plavom Dunavu“. Sava Radunović, direktor preduzeća Mag koje je vlasnik broda, izjavio je za B92 da je brod gotovo ceo izgoreo i da se materijalna šteta kreće između milion i milion i po evra.\nUspeh genetičara u borbi protiv kravljeg ludila\nMeđunarodna ekipa naučnika je genetičkim inženjeringom stvorila desetak krava u kojima nema „priona“ – proteina koji mogu da budu uzročnici „kravljeg ludila“, piše onlajn magazin Nejčr bajotehnolodži.\n„Nokautiran“ je gen koji je odgovoran za nastajanje „priona“, saopštili su u magazinu američki i japanski naučnici, a kako ocenjuje agencija Asošiejted pres, krave bi mogle postati imune na ovu bolest koja napada i uništava njihove mozgove.\nMarija Šarapova reklamira voćne sokove\nPoslovna imperija Marije Šarapove nastavlja da raste. Proizvođač sportskih napitaka Getorejd i voćnih sokova Tropikana pridružili su se dugoj listi sponzora ruske teniske zvezde. Vest o sporazumu sa Pepsi kolom, kompanijom koja poseduje obe firme, saopštena je juče.\nDevetnasetogodišnja Šarapova je druga igračica sveta, posle belgijanke Žastin Henin-Harden.\nPosle četrnaestogodišnje zabrane korišćenja silikonskih implanata u kozmetičke svrhe, američka Agencija za hranu i lekove (FDA), neka vrsta „državnog sekretarijata“, nedavno je ukinula to ograničenje jer, kako je rečeno, klinička ispitivanja nisu pružila nove dokaze o njihovoj štetnosti.\nBez struje sela u planinskim predelima\nZbog snežne vejavice, vlažnog i visokog snega, na desetine sela u planiskom delu užičkog regiona, od juče su bez električne energije. Pod težinom snega oštećeni su ili su pokidani dalekovodi, a ekipama koje pokušavaju da saniraju kvarove problem predstavljaju snežni nanosi, pa im je veoma otežan pristup do, inače, nepristupačnih terena u ovom regionu.\nRadovali se kao deca\nU novogodišnjoj noći svečano i veselo bilo je i u jedinom gradskom prihvatilištu za odrasla lica u Kumodraškoj ulici.Od oko 1.500 beskućnika, koliko ih prema zvaničnim podacima ima u Beogradu,njih 122 je uz prazničnu trpezu dočekalo je Novu godinu u toplim prostorijama prihvatilišta, mada ova ustanova može da primi tek 105 štićenika.\nObnova Doma omladine ili Hitne pomoći\nAmbasada SAD u Beogradu obezbedila je milion dolara za jedan od dva projekta koje Beograđani do 15. janura budu odabrali putem SMS i Interneta. Građani imaju priliku da biraju da li će milion dolara koje je obezbedila Američka ambasada biti utrošeno na obnovu Doma omladine ili Gradskog zavoda za hitnu medicinsku pomoć.


Prva automatska stanica za mjerenje kvaliteta zraka Kantona Sarajevo - Klix.ba\n16.1.2008. u 16:24\nMinistar prostornog uređenja i zaštite okoliša Kantona Sarajevo Abid Jusić sa suradnicima obišao je danas polumobilnu stanicu za mjerenje kvaliteta zraka, koja je postavljena jučer na Otoci.\nTom prilikom ministra Jusića sa radom stanice upoznao je Adolf Patters stručnjak za poslove automatskog mjerenja kvaliteta zraka. Moderna stanica donirana je od Pokrajne Koruške (Republika Austrija) u skladu sa Protokolom o saradnji između Vlade Koruške – Austrija i Vlade Kantona Sarajevo, a na osnovu ugovora o donaciji koji su potpisali ministar za zaštitu okoliša, prirodu i vode Reinhard Rohr i ministar prostornog uređenja i zaštite okoliša Kantona Sarajevo Abid Jusić 10.12.2007.godine u Klagenfurtu.\n„Kanton Sarajevo je zahvalan Pokrajni Koruška na donaciji ove polumobilne stanice, jer će se uvođenjem automatskog mjerenja kvaliteta zraka olakšati vršenje monitoringa, te poduzimanje pravovremenih mjera u funkciji zdravlja stanovnika. Stanica će za početak biti na Otoci, jer je tu najveći stepen zagađenosti“, kazao je ministar Jusić.\nPlanirano je da stanica bude povezana s još dvije, stacionarnom i mobilnom. Na osnovu podataka iz sve tri stanice, vršit će se savremeniji monitoring kvalitete zraka u Kantonu Sarajevo, a istovremeno će biti povezane sa stanicima kojima upravlja Federalni meterološki zavod.\n„Ovo je mobilna stanica za mjerenje kvaliteta zraka, koja prvenstveno mjeri parametre prašine, sumpor dioksida, karbon monoksida i ozona zajedno sa meterološkim komponentama brzine vjetra, atmosfere, vanjske temperature, i zahvaljujući modernoj tehnologiji te podatke šalje preko GPRS-a na internet“ – objasnio je Pretters, te dodao kako je ovo prvi značajan korak za realizaciju automatske mreže stanica.\nPrema njegovim riječima od danas Ministarstvo prostornog uređenja i zaštite okoliša Kantona Sarajevo ima mogućnost da istovremeno vrši mjerenje bitnih parametara, čije će rezultate dobivati svaka pola sata. „Nećete više morati čekati 24 sata da saznate koliki je stepen zagađenosti u Vašem gradu“, naglasio je Pratters.\n16.01.2008. u 16:13


Brendovi - Vitex.gr\nPrivredna delatnost kompanije Braća YIANNIDI S.A. je otpočela 1932. godine i tada je njen predmet bio trgovina ter papirom. Konstantna ulaganja u veće proizvodne jedinice, nove proizvode i tržišta, za rezultat su imali proširenje poslovanja i osnivanje privredne jedinice HERMES u sektoru asfaltne izolacije. Danas kompanija HERMES – Braća YANNIDI S.A. predstavlja najpoznatijeg i bespogovornog lidera u sektoru izolacionih materijala, imajući u vidu proizvodnju i trgovinu asfaltnim i sintetičkim vodootpornim membranama, materijalima za zaptivanje spojeva, asfaltnim emulzijama i lakovima, a koji se proizvodi koriste za zaštitu i vodoizolaciju površina u građevinarstvu.\nVitexTherm predstavlja sertifikovani sistem za spoljnu izolaciju koji je kreiran po osnovu tehničkih znanja i specijalizovanosti ljudi zaposlenih u ovoj kompaniji, a istovremeno i zbog potreba samog tržišta vezano za potražnju za kvalitetnim sistemima spoljne termoizolacije. Ova delatnost predstavlja polugu ukupnog poslovanja Grupacije Yannidi (Vitex-Hermes) i to stoga što daje suštinska rešenja za potrebe individualnih potrošača, ali i profesionalaca koji traže takav termoizolacioni sistem koji je savremen, ekonomičan i jednostavan za upotrebu.\nSpecijalizovano rešenje koje nudimo putem ove sveobuhvatne solucije za spoljnu termoizolaciju, u značajnoj će meri doprineti renoviranju i podizanju nivoa energetske efikasnosti Vašeg objekta, a sve u cilju maksimalne uštede energije i neprevaziđenoj otpornosti na sve negativne uticaje iz okoline, ukoliko koristite ovaj sistem koji odlikuje sigurnost, dok i sa aspekta ekonomičnosti, on apsolutno odgovara Vašim mogućnostima. Zaboravite brzo na probleme koje ste to sada imali, jer će Vam naši stručnjaci pružiti sve potrebne informacije o tome kako da poboljšate kvalitet života tokom čitave godine.\nEUMARIA je kreirana sa samo jednim ciljem – da zadovolji kompleksne potrebe vezano za održavanje plovila i to pomoću jednog sasvim novog i savremenog spektra antivegetativnih boja i drugih proizvoda.\nGrčka je zemlja koja poseduje izuzetno bogatu pomorsku tradiciju, a ova jedinstvenost je inspirisala tim za upravljanje projektom Eumaria, kao i nadležni tim za istraživanje i razvoj proizvoda. Tako je nastala ova grupa proizvoda koji se odlikuju izuzetnim kvalitetom.


Tragedija u Ukrajini: Vojnik Artem (21) ubio 5 kolega | Luftika\nMinistar unutrašnjih poslova Denis Monastirski imenovao je regruta Artema Rjabčuka kao odgovornog za napad i rekao je da će on „snositi najstrožu odgovornost predviđenu zakonom“, piše portal Nova.rs.\nČovek u Zaječaru ubio komšinicu i policajca, pa presudio sebi, na terenu SAJ\nPrilikom hapšenja vojnik je u svom posedu imao pušku “kalašnjikov” i 200 metaka.\nUkrajinske službe potvrdile su da napadač nije bio pod nadzorom, kao i to da ništa nije ukazivalo da ima psihičke probleme.\nSlužio je samo tri meseca, a ima 21 godinu.\noznakeubistvo ukrajina vojnik


Tag / Mtel Austrija / Vesti online\n"Operater mobilne telefonije MTEL Austria nudi svojim korisnicima jedinstvenu ponudu, koju drugi u Austriji nemaju", poručuje direktorka Natalija Jegdić, najavljujući da će od marta korisnici...\nPraznici s jedne strane nude pregršt srećnih trenutaka, a s druge strane, bude velike tuge, posebno, kada sa nama nisu oni koje volimo i kada smo daleko. Što su praznici bliži, nas preplavljuje...\nNajbolji kontakt sa najdražima\nMTEL Austria je napravio novu ponudu kako bi odgovorio na sve vaše potrebe. Idealna je za studente i roditelje koji žele da budu u stalnom kontaktu.\nUz MTEL Austria kao kod kuće\nSrpska mobilna telefonija MTEL Austria iz dana u dan našim ljudima olakšava komunikaciju sa maticom. Ova kompanija beleži sve veći broj pretplatnika zahvaljujući odličnom kvalitetu svojih...\nM.A. - Vesti 0 komentara


STUDENTSKO NE ODLUCI O ZATVARANJU STUDENTSKIH DOMOVA U BEOGRADU\tFeatured\nčetvrtak, 02 jul 2020 21:21\nfoto renne19711 tviterViše stotina studenata iz "Studenjaka" , "4.aprila, "Karaburme" okupio se večeras u centru Beograda. Posle večerašnje uzjave predsednika SR Srbije Aleksandra Vučićada će zbog epidemiološke situacije, i širenja korona virusa biti zatvoreni svi studentski domovi, veliki broj studenata, stanara Studentskog grada i ostalih domova u Beogradu je došao do Skupštine, sa jednim zahtevom da ne napuste studentske domove.\nRečenica " Studentske domove ćemo sve da zatvorimo" Aleksandra Vučića izazvala je burnu reakciju i mnogi studenti su izašli na beogradske ulice.\nNajava predsednika Srbije da će studentski domovi u Beogradu opet biti zatvoreni, propraćena je skandiranjem "Uaaa" zbog pokušaja nadležnih da krivicu za širenje virusa svale na studente, ali i da zatvore domove u sred ispitnog roka.\nStudenti iz Studentskog grada, kako je naveo N1, krenuli su u protestnu šetnju, uzvikujući „Nećemo kući“. Okupili su se kod kružnog toka nedaleko od zgrade Opštine Novi Beograd.\nNajavili su da će ako se sutra do 18 sati ne ozvaniči odluka da studenti ostanu u domovima, svi studenti iz domova krenuti ka Vladi Srbije .\nStudenti su tražili da odluka o zatvaranju domova bude poništena i da nisu neodgovorni kao što se predstavlja, i da nose maske.\nOkupljanja i protesta studenta ima bilo i ispred Doma 4. april na Voždovcu, gde je blokiran saobraćaj u Ulici Vojvode Stepe. Kako je preneo N1, tokom intervjua Vučića na RTS-u studenti iz Studentskog doma „Slobodan Penezić“ reagovali su lupanjem u šerpe. Studenti siu skandirali "Ne damo domove"!\nNakon izlaska na ulice studenti su renuli ka Skupštini, pošto nema kako tvrde nema dogovora sa Aleksandrom Vučićem!\n"Ne damo domove", "Nećemo kući", bila je prva reakcija pošto je predsednik Aleksandar Vučić rekao da se zatvaraju studentski domovi!\nNakon toga, pojedini mediji su objavili da je postignut dogovor, ali studenti dematuju!\nMarko Radić, jedan od predstavnika studenata koji su sa Novog Beograda krenuli ka zgradi Skupštine Srbije, izjavio je večeras agenciji Beta da je vest o navodnom postizanju dogovora o tome da studenti, ipak, ostanu u domovima lažna i da osoba koja je taj dogovor navodno postigla nije njihov predstavnik.\n" Dečko koji je navodno postigao dogovor ne predstavlja studente. To je Milan Savić, čovek koji je poslanik i koji je bio predsednik SKONUS-a, ne znam da li je i dalje. To nije nikakav dogovor jer on je njihova lutka i to nećemo dozvoliti" , rekao je Radić i dodao da će studenti pred Skupštinom Srbije iskazati svoje nezadovoljstvo.\n"Nezadovoljstvo je ogromno i to ne samo zbog ovoga što se desilo večeras već i zbog svega što se dešava već godinama. I ne samo prema studentima nego prema celom srpskom društvu" rekao je Radić


Srbija bi 2020. od izvoza IT tehnologija mogla da zaradi milijardu evra - PKS-RPK Novi Sad\nSrbija bi do 2020. godine od izvoza informacionih tehnologija (IT) mogla da zaradi milijardu evra, kaže savetnik za ekonomiju i investicije premijera Srbije Nemanja Stevanović.\nNa prvoj konferenciji o digitalnoj ekonomiji u Beogradu, on je istakao da se očekuju investicije od 25 miliona evra u IT park u Inđiji.\n– Inđija je na dobroj lokaciji između Beograda i Novog Sada i biće pravi sajber grad. Prošle godine vrednost izvezenih automobila iz Kragujevca skoro je ravna vrednosti izvezenih IT – rekao je Stevanović.\nOn je istakao da u Srbiji u IT sektoru posluje 1.400 kompanija i da se može očekivati da „Majkrosoft baš u Srbiji otvori prvi istraživački centar“.\nDržavni sekretar u Ministarstvu trgovine, turizma i telekomunikacija Srbije Tijana Matić rekla je da je nedavno usvojena Strategija razvoja IT industrije koja predviđa razvoj preduzetništva u tom sektoru, unapređenje poslovnog okruženja, jačanje kadrovskog potencijala i modernizaciju.\n– Jačanje IT preduzetništva je ključ rasta digitalne ekonomije – rekla je Matić.\nOna je dodala da će se uskoro ped poslanicima naći i Predlog zakona o deviznom poslovanju koji treba da postane zamajac elektronskog (e) poslovanja i digitalne ekonomije.\n– Usvojenim Zakonom o informacionoj bezbednosti postignuta je sigurnost u e-poslovanju, a preduslov za e- poslovanje je i stabilna telekomunikaciona širokopojasna mreža. Država će odvojiti značajna sredstva za njeno proširenje, ali neće moći sama da to finansira, pa će potražiti pomoć privatnih partnera – rekla je Matić.\nKonferencija je održana u organizaciji Centra za tehnološko preduzetništvo i inovacije (ICT HUB) i Udruženja italijanskih privrednika u Srbiji „Konfindustrija Srbija“ i okupila je više od 100 italijanskih i srpskih kompanija.


Svrha ovog članka je da vas upozna sa investicionim pojmovima koje svaki investitor treba da zna.\nInvesticiona klima predstavlja simbiozu političke, društvene i ekonomske situacije u zemlji, koja iz ugla investitora (privatnog ili javnog) označava povoljne uslove za generisanje profita. Jačanje investicione klime je posao javne vlasti, jer država i njeno stanovništvo ostvaruju neposrednu i posrednu dobit (kroz isplatu ličnih dohodata, poreza na rad, poreza na dodatu vrednost itd.). Zauzvrat, država istovremeno investitoru garantuje besplatnu repatrijaciju profita.\nAko pogledamo strukturno, investiciona klima neke zemlje je određena međusobnim odnosom investicionog potencijala i investicionog rizika.\nInvesticioni potencijal se određuje kroz kombinaciju više makroekonomskih pokazatelja (stopa privrednog rasta, odnos potrošnje i štednje, referentne kamatne stope, inflacija, domaća potražnja, potrošačka aktivnost, prosečan lični dohodak itd.), kao i kroz korelacije između faktora proizvodnje i infrastrukturnog razvoja. Svi ovi parametric se bliže određuju kroz investicionu analizu koja prethodi samoj investiciji i njeme se preciznije utvrđuje investicioni potencijal države, odnosno regiona, grada, opštine i sl.\nInvesticioni rizik sa druge strane predstavlja nivo neizvesnosti teorijske prognoze o budućim prihodima koji se generišu kao direktna posledica investicione aktivnosti. Shodno investicionoj klimi, rizik investicionog profita (PI) uključuje političke, ekonomske i društvene komponente.\nSve do sada rečeno nam omogućava da definišemo standarde u pogledu minimuma zahteva, čija implementacija nam omogućava da investicionu klimu definišemo kao povoljnu. Standardi naročito podrazumevaju sledeće:\nStabilna opšta ekonomska i politička situacija;\nBesprekoran zakonski okvir;\nPrisustvo razvijene infrastrukture koja je kreirana pogodan način u smuslu obezbeđivanja efikasnog investicionog procesa.\nProcena investicione klime u zemlji u kontekstu plasmana direktnih invesitcija podrazumeva vršenje detaljne analize investicione aktivnosti pojedinih sektora privrede i specifičnih investicionih objekata (investicija). Komparativna procena investicione atraktivnosti privrednih subjekata se obično vrši njihovim grupisanjem u skladu sa usvojenom metodologijom moderne statistike.\nU poslednjih nekoliko godina, privatni sektor je bio ključni faktor po pitanju globalnog ekonomskog rasta i smanjenja siromaštva širom sveta. Prema zvaničnim statističkim podacima, integracija privatnog sektora na globalnom tržištu doprinela je stabilnom rastu mnogih ekonomija. Dakle, podsticanjem poslovanja i daljom ekspanzija tržišnih mogućnosti, vlade država mogu ojačati institucijalni kapacitet mehanizma javno-privatnog dijaloga.


Naslovna Košarka Evropa NAJBOLJI TIM EP: Sonja Petrović u petorci šampionata, Ndur MVP\nNAJBOLJI TIM EP: Sonja Petrović u petorci šampionata, Ndur MVP\nSonja Vasić će igrati u Tokiju (FOTO: Srdjan Stevanovic/Starsport)\nKošarkašice Srbije osvojile su bronzu na Evropskom prvenstvu, zlato je završilo u rukama Španije, dok je srebro pripalo Francuskoj.\nPo završetku takmičenja izabran je i najbolji tim šampionata Evrope. U njemu je svoje mesto našla i naša košarkašica Sonja Petrović.\nOsim nje najbolju petorku još čine: Marta Ćargaj (Španija), Sandrin Gruda (Francuska), Astu Ndur (Španija) i Temi Febengli (Velika Brizanija).\nZa najbolju igračicu prvenstva proglašena je reprezentativka Španije Astu Ndur.\nNajbolji tim prvenstva\nPrethodni tekstKAPITEN Jelena Bruks: Medalja za Matea, Marina dozvolila da je bacamo\nSledeći tekstBRAZIL JE ŠAMPION: “Karioke” posle 12 godina osvojile Kopa Amerika\ncontent hosting 14/08/20 10:33 At 14/08/20 10:33\nadreamoftrains web hosting company 11/08/20 8:18 At 11/08/20 8:18\nI was recommended this blog by my cousin. I’m no longer sure whether this publish is written by way of him


» Ulaganja EIB u sektore obrazovanja i istraživanja i razvoja u Srbiji "Obrazovanje je važno"\nUlaganja EIB u sektore obrazovanja i istraživanja i razvoja u Srbiji\nKao strateški partner Vlade Republike Srbije, EIB je ponosna što podržava reforme sistema obrazovanja u Srbiji od 2004. Do sada je u obrazovanje uloženo preko 250 miliona evra kojima je pomognuta obnova, modernizacija i digitalizacija 160 osnovnih i srednjih škola širom Srbije. U oblasti akademskog istraživanja i razvoja EIB finansira obnovu Elektronskih fakulteta u Nišu i Beogradu, Institut „BioSense” u Novom Sadu, Naučni centar „Petnica” i Fakultet organizacionih nauka u Beogradu, između ostalog. Važno je napomenuti i izgradnju Naučno-tehnoloških parkova u Beogradu, Novom Sadu i Nišu koji će podstaći inovaciju najnaprednijih tehnologija i uticati napredak društva na svim nivoima.\n„Zahvaljujući investiciji EIB od 275 miliona evra u sektor obrazovanja u Srbiji, preko 100.000 dece je dobilo pristup IT opremi u učionicama za računarstvo i informatiku, u kojima mogu da steknu veštine koje će im omogućiti da se u budućnosti zaposle u najkonkurentnijim industrijama. Hiljade studenata i naučnika dobile su moderne objekte za istraživanje i najznačajniju opremu neophodnu za njihove naučne studije. Nakon završetka izgradnje tri Naučno-tehnološka parka u Srbiji lokalna stručnost i kompetencije biće podignuti na sasvim nov nivo koji će pozicionirati Srbiju kao lidera u nizu visoko tehnoloških industrija u godinama koje dolaze”, izjavila je Dubravka Nègre, direktorka Regionalne kancelarije EIB za Zapadni Balkan.\nCilj ovog projekta, čija je vrednost preko 100 miliona evra, bio je unapređenje uslova za kvalitet ućenja za učenike na svim nivoima preduniverzitetskog obrazovanja. Podržani su proširenje i unapređenje školske infrastrukture, sprovođenje efikasnijeg inforacionog i upravljačkog sistema, kao i metodologije donošenja odluka o ulaganjima u obrazovanje. EIB je u ovom projektu učestvovala sa 50 miliona evra kredita.\nPodrška strateškom razvoju u sistemu obrazovanja u Srbiji\nOčekuje se da će redovno, svake godine, oko 28.000 učenika osnovnih i srednjih škola imati koristi od ovih projekata, uključujući i naredne generacije\nBlizu 200 osnovnih i srednjih obrazovnih ustanova širom Srbije uključeno u program\nUkidanje više od dve ili tri dnevne smene u nekim školama pravljenjem potrebnog dodatnog prostora\nProjekat povezanih škola\nU okviru ovog projekta biće uloženo više od 65 miliona evra za fazu narednog nivoa koja se odnosi na digitalizaciju škola u Srbiji, te će im se obezbediti internet konekcija, nova IT oprema, elektronske knjige, elektronski programi učenja i elektronski dnevnici za učitelje i nastavnike. Biće to program na nacionalnom nivou za sve osnovne i srednje škole u zemlji.\nNeprekinuta nastava u kriznim situacijama u kojima nije moguće održavati časove u školama, što je posebno važno tokom krize u kojoj se sada nalazimo\nEfikasniji, koherentniji i centralizovaniji obrazovni sistem koji omogućava bolji nadzor, koordinaciju i evaluaciju\nProgram unapređenja uslova u školama\nProjekat od 50 miliona evra obuhvata izgradnju novih prostorija i nabavku opreme za više od 15 škola, kao i renoviranje škola za decu sa posebnim potrebama u nerazvijenim opštinama širom Srbije. On takođe obuhvata izgradnju i opremanje novih centara za obuku nastavnika i unapređenje strukovnog obrazovanja i obuke.\nIzgradnja i opremanje osnovnih i srednjih škola za preduniverzitetsko obrazovanje\nUnapređenje uslova u obrazovnim ustanovama za decu sa posebnim potrebama\nUnapređenje veština i sposobnosti učitelja i nastavnika za rad sa novim tehnologijama\nIstraživanje i razvoj u javnom sektoru\nEIB je obezbedila finansije za niz ulaganja u ukupnom iznosu od 200 miliona evra usmerenih na revitalizaciju istraživanja i razvoja javnog sektora u Srbiji. Ta sredstva ulažu se širom Srbije u unapređenje uslova u postojećim istraživačkim centrima, laboratorijama i zgradama, kao i u izgradnju novih naučnih centara, smeštaja za učenike, studente i mlade naučnike, kao i medicinsku naučnu infrastrukturu.\nU okviru programa obezbeđena je nova kapitalna oprema za istraživanje Naučnom centru Petnica, kampusu Matematičke gimnazije i Centru za promociju nauke u Beogradu. Pokrenuto je stvaranje „Centara izuzetnih vrednosti” u svim najvažnijim istraživačkim oblastima, kao i Instituta „BioSense” i Naučno-tehnoloških parkova u Beogradu, Novom Sadu i Niš.\nJačanje postojećih i izgradnja novih istraživačkih objekata za različita naučna polja: energija i energetska efikasnost, zaštita životne sredine i klimatske promene, nauka o materijalima i nano nauke, poljoprivreda i hrana, biomedicina i informacione i komunikacione tehnologije\nKreiranje dugoročne platforme za naučni razvoj u svim glavnim oblastima\nU Naučno-tehnološkom parku u Beogradu napravljen je prvi srpski respirator i izrađivana je lična zaštitna oprema tokom pandemije Covida\nNaučno-tehnološki park u Nišu otvoren je u junu na 14.000 m2. U prvoj fazi je prihvaćeno 12 tehnoloških i 19 startap kompanija koje zapošljavaju 442 osobe\nDo sada su izgrađena tri inovaciona parka i oni će stvoriti platformu za razvoj najnaprednijih tehnologija i softverskih rešenja, povećavajući konkurentnost zemlje i primenu nauke u industriji\nU okviru Inovacionog centra Elektrotehničkog fakulteta u Beogradu otvorena je nova laboratorija za virtuelnu realnost, eZdravlje, veštačku inteligenciju, biomedicinski inženjering i industrijsku automatizaciju. Investicija EIB je iskorišćena za opremanje laboratorija za nova naučna istraživanja i razvoj sistema za praćenje pokreta oka, biometrijska merenja na daljinu, snimanje pokreta i drugo. Ovaj inovacioni centar spaja nauku, visoku tehnologiju i obrazovanje i u njemu se sada mogu vršiti istraživanja u mnogim inovativnim oblastima i primeniti te inovacije u oblasti marketinga, industrije, medicine i drugih polja.\nEIB je podržala rekonstrukciju istraživačkog odeljenja Instituta za virusologiju, vakcine i serume Torlak, a posebno modernizaciju sektora za proizvodnju vakcina sa 3,6 miliona evra. Ovaj institut je odigrao vrlo važnu ulogu tokom pandemije\nZavršena kampanja „Obrazovanje je važno“\nOruđe za razlikovanje istinitih od lažnih vesti\nStigli prvi dečji radovi\nKraljevačke učionice na otvorenom\nKačkavalj – od Pirota do Beča\nEvropska biblioteka iz Niša\nDom za biljke koje vaskrsavaju